Majk
Mekbrajd
mpmcbride7@yahoo.com
Dragan
Pantelić

    falcon-10@gmx.de

prevod
2002-10-16
3.1
KDE
K‑kontrola
menadžer fajlova

## Menadžer fajlova

U ovom modulu možete podesiti razne aspekte funkcionalnosti K‑osvajača kao menadžera fajlova.

Funkcionalnost K‑osvajača kao veb pregledača ima sopstveni modul za podešavanje.

### Upotreba

Postavne opcije za menadžer fajlova ovako su podeljene po jezičcima:

Izgled

  Ovaj jezičak sadrži opcije za prilagođavanje izgleda K‑osvajačevih prozora, poput podrazumevane boje fonta za teksta.

Ponašanje

  Ovaj jezičak sadrži nešto opštih opcija K‑osvajača.

Pregledi

  Pod ovim jezičkom možete prilagoditi kada K‑osvajač treba da prikazuje preglede.

#### Izgled

Sledeće postavke određuju način prikazivanja teksta i boje u prozorima K‑osvajača u režimu menadžera fajlova.

Standardni font:

  Font za prikaz teksta poput imena fajlova u K‑osvajačevim prozorima.

Veličina fonta

  Ovim možete zadati veličinu teksta, dok postavka Standardni font: određuje porodicu fontova.

Boja običnog teksta:

  Određuje boju običnog teksta.

Visina za tekst ikone:

  Najveći broj redova za ispisivanje teksta ikone. Duži tekstovi sasecaju se na kraju poslednjeg reda.

  Prelomljena imena fajlova možete videti zadržavanjem pokazivača miša nad ikonom.

Širina za tekst ikone:

  Najveća širina teksta ikone kad je K‑osvajač u režimu prikaza sa više kolona.

Podvuci imena fajlova:

  Ako je ovo popunjeno, imena fajlova biće podvlačena tako da nalikuju vezama na veb stranici.

Veličine fajlova u bajtovima:

  Poslednja kućica na ovoj stranici određuje kako K‑osvajač prikazuje veličine fajlova, u režimima menadžera fajlova koji obično prikazuju ovaj podatak. Ako kućicu popunite, veličine se tada uvek prikazuju u bajtovima. Ako je ostavite praznom, veličine će biti prikazivane u bajtovima, kilobajtima ili megabajtima, zavisno od veličine fajla.

#### Ponašanje

##### Razne opcije

Otvaraj fascikle u novim prozorima

  Ako je ovo popunjeno, fascikle će biti otvarane u novom prozoru K‑osvajača, umesto da sadržaj fascikle prosto zameni onaj u tekućem prozoru.

Mrežni postupci u jednom prozoru

  Ako je prazno, dok preuzimate fajl pojaviće se dijalog sa prikazom stanja preuzimanja.

  Dijalog preuzimanja
  Dijalog preuzimanja

  Pojedinačni dijalog preuzimanja

  Ako pokrenete novi prenos, pojaviće se i novi dijalog. (Korisnicima Netscapea poznato je ovakvo ponašanje).

  Ako je popunjeno, svi prozori stanja prenosa biće grupisani pod jednim dijalogom.

  Dijalog preuzimanja
  Dijalog preuzimanja

  Združeni dijalog preuzimanja

  Ako izaberete združeni dijalog preuzimanja, možete brisati prenose jednim klikom na neželjeni prenos, a zatim na dugme Obriši levo.

Oblačići fajlova

  Ovde možete zadati da li će pri pomeranju miša nad fajl iskočiti mali prozor sa dopunskim podacima o fajlu.

Pregledi u oblačićima fajlova

  Ovde možete zadati da li će oblačić fajla davati pregled sadržaja u vidu sličice.

Domaći URL

  Ovo je URL (npr. fascikla ili veb stranica) na koji će K‑osvajač otići kad se pritisne dugme Domaća.

  Podrazumevana je korisnikova domaća fascikla, označena sa `~`.

Putanju domaćeg URL‑a možete postaviti neposrednim upisivanjem u polje Domaći URL, ili klikom na ikonu pregledanja. Podrazumevana je `~`, što je standardna prečica za vašu domaću fasciklu, $`HOME`. Kada izaberete domaću ikonu na panelu, u dijalozima otvaranja ili upisivanja, ili u okviru K‑osvajača u režimu menadžera fajlova, ovo je fascikla koja će vam biti prikazana.

Postavke Traži potvrdu za [...] govore K‑osvajaču šta da radi kad u nekom njegovom prozoru na fajlom izvršite brisanje, bacanje ili seckanje. Ako je neka kućica popunjena, K‑osvajač traži potvrdu pre izvođenja odgovarajuće radnje.

#### ||Pregledi

K‑osvajač pruža mogućnost pregleda za mnoge tipove fajlova, uključujući HTML fajlove, slike, PostScript i PDF, zvuk, veb arhive (ako je instaliran odgovarajući K‑osvajačev priključak) i tekstualne fajlove.

Ako za neke uključite preglede, fajlovi tih tipova neće biti predstavljani u menadžeru fajlova standardnim ikonama, već će ikone biti minijaturni pregledi. Na sporim računarima može potrajati dok se pregledi ne pojave, zbog čega možda nećete želeti da uključite ovu mogućnost.

U ovom modulu možete odrediti za koje protokole treba pružati preglede. Za stvaranje pregleda K‑osvajač mora preuzeti bar deo fajla. K‑osvajač, kao i ostatak KDE‑a potpuno je mrežno proziran, pa će se ophoditi sa udaljenom FTP fasciklom kao što bi sa nekom na lokalnom hard‑disku. Ovo može izazvati zastoj, posebno kada gledate, na primer, fasciklu punu slika preko spore mrežne veze.

Preglede možete uključiti ili isključiti nezavisno, ponaosob za svaki protokol. Na primer, mogli biste uključiti preglede za montirane NFS uređaje ako je mreža brza, ali ih isključiti za FTP, jer vam je veza s Internetom preko modema.

Dalje, možete podesiti najveću veličinu fajla pri kojoj će K‑osvajač pokušati da prikaže pregled. Podrazumevana je 1 MB. Drugim rečima, podrazumevano, ako je fajl veličine 900 kB i protokol sa kojim gledate fasciklu uključen, K‑osvajač će stvoriti ikonu pregleda za njega. Ako je fajl veličine 1,1 MB, pregled neće biti napravljen čak i ako je protokol uključen.

Preglede možete uključivati i isključivati „u letu“, iz K‑osvajača, kroz meni Prikaz. Na primer, ako normalno želite da vidite preglede slika na svakom protokolu, ali nalazite da određeni server presporo šalje podatke, mogli biste ga u trenutku isključiti, a kasnije opet uključiti.

Možda biste hteli da popunite kućicu Uvećaj preglede u odnosu na ikone, da biste u sličicama videli više podataka.

Mnogi fajlovi slika već sadrže sličicu. Da biste ih koristili, možete uključiti Koristi sličice ugnježdene u fajlovima. Ovo će uštedeti vreme čekanja na stvaranje sličica kad gledate fasciklu punu slika koju prethodno niste otvarali u K‑osvajaču.