Majk
Mekbrajd
mpmcbride7@yahoo.com
Dragan
Pantelić

    falcon-10@gmx.de

prevod
2005-03-04
3.4.0
KDE
K‑kontrola
sistemsko obaveštenje
obaveštenje

## Postavke sistemskih obaveštenja

Kao i sav softver, KDE mora da obavesti korisnika kad nastane neki problem, kad je završen zadatak, ili se nešto dogodilo. KDE koristi skup „sistemskih obaveštenja“ za informisanje korisnika o događanjima.

U ovom modulu možete odrediti na koji način KDE objavljuje pojedine događaje.

Panel se sastoji od dugog spiska pojedinih događaja koje treba saopštiti korisniku. Spisak je uređen u grupama po programima.

Da biste podesili obaveštenje, izaberite program iz padajućeg spiska Izvor događaja: na vrhu dijaloga. To će vas prebaciti na spisak podesivih obaveštenja za taj program. Spisak obaveštenja sadrži šest kolona levo od naziva obaveštenja. S leva na desno, kolone su:

Izvrši naredbu

  Ako je ikona prisutna u ovoj koloni, obaveštenje se izvodi izvršavanjem zasebne naredbe. Može se uposliti za izvršenje naredbe koja će pomoći u povraćanju podataka, ugasiti potencijalno kompromitovani sistem, ili poslati e‑poštu drugom korisniku kao pozor na problem.

Ispiši na standarni izlaz grešaka

  Ako je ikona prisutna u ovoj koloni, KDE će poslati poruku na standardni izlaz računara.

Prikaži dijalog s porukom

  Ako je ikona prisutna u ovoj koloni, KDE će otvoriti dijalog s porukom koja korisniku ispostavlja obaveštenje. Ovo je verovatno najobičnija opcija za upozoravanje korisnika na grešku.

Zabeleži u fajl

  Ako je ikona prisutna u ovoj koloni, KDE će ispisati neke podatke u fajl na disku, radi kasnijeg dobavljanja. Korisno za praćenje problema ili važnih sistemskih izmena.

Pusti zvuk

  Ovo izvodi tačno ono što mislite. Ako je ikona prisutna u ovoj koloni, KDE će preko zvučnika pustiti zadati zvuk. U KDE‑u se obično koristi u igrama, za otpočinjanje nove igre ili kakvu radnju tokom igre.

Označi stavku trake zadataka

  Ako je ikona prisutna u ovoj koloni, KDE će učiniti da stavka trake zadataka trepće dok korisnik ne klikne na nju. Najkorisnije kad želite da korisnik pogleda u program (npr. po prijemu nove poruke e‑pošte, ili pominjanju korisnikovog nadimka na IRC kanalu).

### Izmena pojedinačnog obaveštenja

Da izmenite obaveštenje, prvo kliknite levim na naziv obaveštenja, po čemu će ono postati istaknuto. Zatim kliknite na dugme Još opcija da biste videli sve kućice.

Možete zadati da jedno obaveštenje okine više od jednog događaja. Na primer, da se i odsvira zvuk i pojavi dijalog u odgovor na sistemsko obaveštenje. Jedno obaveštenje ne sprečava funkcionisanje ostalih.

Sledeći spisak nabraja detalje svakog tipa obaveštenja i način njihovog korišćenja.

Pusti zvuk

  Ako je kućica popunjena, KDE će odsvirati zvuk svaki na svako pristizanje ovog obaveštenja. Da biste zadali zvuk, u polje desno od kućice unesite lokaciju zvučnog fajla koji hoćete da KDE pusti. Pritom možete upotrebiti dugme fascikle (desno od polja) za pregledanje stabla fascikli. Da biste isprobali zvuk, kliknite na dugme za puštanje (malo dugme desno od Pusti zvuk).

Zabeleži u fajl

  Ako je kućica popunjena, KDE će upisati neke podatke u fajl na disku, odakle se mogu kasnije dobaviti. Fajl dnevnika zadajete unošenjem njegove putanju u polje desno od kućice. Pritom možete upotrebiti dugme fascikle (desno od polja) za pregledanje stabla fascikli.

Izvrši naredbu

  Ako je kućica popunjena, obaveštenje se izvodi izvršavanjem zasebne naredbe. Da biste zadali naredbu koju treba izvršiti, unesite njenu putanju u polje desno od kućice. Pritom možete upotrebiti dugme fascikle (desno od polja) za pregledanje stabla fascikli.

Prikaži iskačuću poruku

  Ako je kućica popunjena, KDE će otvoriti dijalog s porukom koja korisniku ispostavlja obaveštenje (tekst poruke se ne može promeniti u ovom dijalogu). Ako popunite kućicu Koristi pasivni prozor koji ne ometa trenutni posao, KDE će otvoriti dijalog s porukom, ali neće promeniti površ, i dijalog se neće pojaviti dok se korisnik ne navrati u program koji šalje obaveštenje. Ako se kućica ostavi prazna, korisnik mora odgovoriti na dijalog čak i ako time prekida rad u drugom programu.

Ispiši poruku na standarni izlaz grešaka

  Ako kućica popunjena, KDE će poslati poruku na standardni izlaz računara.

Označi stavku trake zadataka

  Ako je kućica popunjena, KDE će učiniti da stavka programa koji šalje obaveštenje na traci zadataka trepće dok korisnik ne klikne na nju.

Možete koristiti kolone ikona levo od obaveštenja za brzo uključivanje i isključivanje opcija. Klik levim u kolonu isključiće ili uključiti obaveštenje.

### Izmena svih obaveštenja u svim KDE programima

U sekciji Brze kontrole ovog dijaloga možete istovremeno izmeniti više od jednog obaveštenja.

Prva stavka sekcije je kućica Primeni na sve programe. Ako je popunjena, izmene u oblasti Brze kontrole primenjuju se na sve programe, umesto samo na izabrani. Ako nije popunjena, izmene su ograničene samo na program odabran na vrhu dijaloga.

Sledeći red sadrži dugme i padajući spisak, kojim se može uključiti svako obaveštenje datog tipa. Izaberite tip obaveštenja sa padajućeg spiska (desno), pa kliknite na dugme Uključi sve.

Red ispod radi slično, samo kad kliknite na dugme Isključi sve, biće isključena sva obaveštenja odabranog tipa.

### Izmena opcija audio plejera

Ako kliknete na dugme Postavke plejera, pojaviće se mali dijalog sa tri radio dugmeta:

KDE‑ov zvučni sistem

  Ako je ovo radio dugme aktivirano, KDE će puštati sva zvučna obaveštenja preko KDE‑ovog zvučnog sistema (Arts). Klizačem možete podesiti jačinu zvuka sistemskih obaveštenja.

  Klizač utiče samo na sistemska obaveštenja KDE‑a, a ne i ostale zvuke na računaru.

Spoljašnji plejer

  Ako je ovo radio dugme aktivirano, KDE neće koristiti sopstveni zvučni sistem za puštanje zvukova. Ovo je dobro izabrati kada KDE‑ov sistem obaveštenja ne podržava zvučni format koji želite da pustite, ili ako ne koristite Artsov zvučni demon. Po aktiviranju radio dugmeta, u polje levo unesite punu putanju do naredbe koja želite da se upotrebi. Za pregledanje stabla fascikli možete upotrebiti dugme fascikle desno od polja.

Bez audio izlaza

  Isključuje sva zvučna obaveštenja.

Kada ste načinili izbore, kliknite na Primeni da sačuvate izmene tako da dijalog ostane otvoren. Kliknite na dugme U redu da sačuvate izmene i zatvorite dijalog. Dugmetom Odustani zatvarate dijalog uz odbacivanje svih izmena.