Majk
Mekbrajd
mpmcbride7@yahoo.com
Dragan
Pantelić

    falcon-10@gmx.de

prevod
2006-06-24
3.5.2
KDE
K‑kontrola
traka zadataka
podesi

## Traka zadataka

### Traka zadataka

Traka zadataka je alatka za brzo prebacivanje između programa. Može se smestiti na panelu (podrazumevano), ili van panela, na površ.

Ovaj modul pruža opcije za upravljanje funkcionisanjem trake zadataka:

Prikaži prozore sa svih površi određuje da li će u traci zadataka biti sadržani svi otvoreni prozori. Podrazumevano su prikazani samo otvoreni prozori na tekućoj površi. Ako je ova opcija uključena, traka zadataka prikazivaće sve otvorene prozore na svim površima. Poređaj prozore po površima raspoređuje ikone tako da se prvi prikazuju prozori sa virtuelne površi 1 (levo ili na vrhu trake zadataka), zatim slede prozori sa virtuelne površi 2, itd.

Poređaj abecedno po imenu programa prikazuje ikone na traci zadataka po abecednom redosledu.

Ako je zadato Prikaži samo minimizovane prozore, prozor dobija stavku na traci zadataka kad ga minimizujete, a stavka nestaje kad ga obnovite.

Možete isključiti Prikaži ikone programa da bi se video samo tekst. Ovim, na primer, možete uštedeti prostor na traci zadataka.

Opcija Prikaži dugme spiska prozora daje na traci zadataka malo dugme koje otvara iskačući meni za pristup programima na drugim površima, kao i nekim korisnim radnjama poput Razmrsi prozore i Naslaži prozore.

Grupiši slične zadatke dopušta uštedu nešto prostora na traci zadataka prikazom samo jedne ikone za svaki program u radu, bez obzira na broj njegovih prozora. Ovo je najkorisnije kad ste uključili opciju Prikaži prozore sa svih površi.

Sledeća opcija dopušta vam da postavite izgled na elegantno, klasično ili za providnost.

### Radnje

Sledeći skupom opcija prilagođavate radnje pri kliktanju mišem na ikone trake zadataka.

Za svako od dugmadi miša (levo, srednje, desno) možete izabrati bilo koju radnju sa spiska.

Raspoložive opcije:

Prikaži spisak zadataka

  Prikazuje spisak zadataka grupisanih pod ikonom na koju ste kliknuli. Ako je pod ikonom samo jedan zadatak ili prozor, taj prozor će postati aktivan.

  Ovo je podrazumevana radnja za levo dugme miša.

Kruži kroz prozore

  Ako je pod ikonom grupisano više zadataka, prebacuje s jednog na drugi dok ne pustite dugme (kad stignete do traženog prozora). Ako je pod ikonom samo jedan zadatak ili prozor, taj prozor će postati aktivan.

  Ovo je podrazumevana radnja za srednje dugme miša, ako je uključeno grupisanje prozora.

Prikaži meni radnji

  Prikazuju meni radnji za program. Odavde možete minimizovati i maksimizovati prozore, premeštati ih između površi, zatvarati ih, itd. Ove radnje možete izvesti nad svim prozorima grupisanim pod datom ikonom, ili nad pojedinačnim prozorom koji izaberete iz podmenija.

  Ovo je podrazumevana radnja za desno dugme miša.

Podigni zadatak, Spusti zadatak, Minimizuj zadatak

  Ove tri opcije imaju smisla samo ako je isključeno grupisanje prozora, i uglavnom su jasne same po sebi. „Podići“ znači učiniti prozor aktivnim, izdići ga iznad svih i dati mu fokus. „Spustiti“ znači poslati prozor iza svih, i dati fokus onom prozoru koji se potom zadesi na vrhu.