Мајк
Мекбрајд
mpmcbride7@yahoo.com
Драган
Пантелић

    falcon-10@gmx.de

превод
2005-03-04
3.4.0
КДЕ
К‑контрола
системско обавештење
обавештење

## Поставке системских обавештења

Као и сав софтвер, КДЕ мора да обавести корисника кад настане неки проблем, кад је завршен задатак, или се нешто догодило. КДЕ користи скуп „системских обавештења“ за информисање корисника о догађањима.

У овом модулу можете одредити на који начин КДЕ објављује поједине догађаје.

Панел се састоји од дугог списка појединих догађаја које треба саопштити кориснику. Списак је уређен у групама по програмима.

Да бисте подесили обавештење, изаберите програм из падајућег списка Извор догађаја: на врху дијалога. То ће вас пребацити на списак подесивих обавештења за тај програм. Списак обавештења садржи шест колона лево од назива обавештења. С лева на десно, колоне су:

Изврши наредбу

  Ако је икона присутна у овој колони, обавештење се изводи извршавањем засебне наредбе. Може се упослити за извршење наредбе која ће помоћи у повраћању података, угасити потенцијално компромитовани систем, или послати е‑пошту другом кориснику као позор на проблем.

Испиши на стандарни излаз грешака

  Ако је икона присутна у овој колони, КДЕ ће послати поруку на стандардни излаз рачунара.

Прикажи дијалог с поруком

  Ако је икона присутна у овој колони, КДЕ ће отворити дијалог с поруком која кориснику испоставља обавештење. Ово је вероватно најобичнија опција за упозоравање корисника на грешку.

Забележи у фајл

  Ако је икона присутна у овој колони, КДЕ ће исписати неке податке у фајл на диску, ради каснијег добављања. Корисно за праћење проблема или важних системских измена.

Пусти звук

  Ово изводи тачно оно што мислите. Ако је икона присутна у овој колони, КДЕ ће преко звучника пустити задати звук. У КДЕ‑у се обично користи у играма, за отпочињање нове игре или какву радњу током игре.

Означи ставку траке задатака

  Ако је икона присутна у овој колони, КДЕ ће учинити да ставка траке задатака трепће док корисник не кликне на њу. Најкорисније кад желите да корисник погледа у програм (нпр. по пријему нове поруке е‑поште, или помињању корисниковог надимка на ИРЦ каналу).

### Измена појединачног обавештења

Да измените обавештење, прво кликните левим на назив обавештења, по чему ће оно постати истакнуто. Затим кликните на дугме Још опција да бисте видели све кућице.

Можете задати да једно обавештење окине више од једног догађаја. На пример, да се и одсвира звук и појави дијалог у одговор на системско обавештење. Једно обавештење не спречава функционисање осталих.

Следећи списак набраја детаље сваког типа обавештења и начин њиховог коришћења.

Пусти звук

  Ако је кућица попуњена, КДЕ ће одсвирати звук сваки на свако пристизање овог обавештења. Да бисте задали звук, у поље десно од кућице унесите локацију звучног фајла који хоћете да КДЕ пусти. Притом можете употребити дугме фасцикле (десно од поља) за прегледање стабла фасцикли. Да бисте испробали звук, кликните на дугме за пуштање (мало дугме десно од Пусти звук).

Забележи у фајл

  Ако је кућица попуњена, КДЕ ће уписати неке податке у фајл на диску, одакле се могу касније добавити. Фајл дневника задајете уношењем његове путању у поље десно од кућице. Притом можете употребити дугме фасцикле (десно од поља) за прегледање стабла фасцикли.

Изврши наредбу

  Ако је кућица попуњена, обавештење се изводи извршавањем засебне наредбе. Да бисте задали наредбу коју треба извршити, унесите њену путању у поље десно од кућице. Притом можете употребити дугме фасцикле (десно од поља) за прегледање стабла фасцикли.

Прикажи искачућу поруку

  Ако је кућица попуњена, КДЕ ће отворити дијалог с поруком која кориснику испоставља обавештење (текст поруке се не може променити у овом дијалогу). Ако попуните кућицу Користи пасивни прозор који не омета тренутни посао, КДЕ ће отворити дијалог с поруком, али неће променити површ, и дијалог се неће појавити док се корисник не наврати у програм који шаље обавештење. Ако се кућица остави празна, корисник мора одговорити на дијалог чак и ако тиме прекида рад у другом програму.

Испиши поруку на стандарни излаз грешака

  Ако кућица попуњена, КДЕ ће послати поруку на стандардни излаз рачунара.

Означи ставку траке задатака

  Ако је кућица попуњена, КДЕ ће учинити да ставка програма који шаље обавештење на траци задатака трепће док корисник не кликне на њу.

Можете користити колоне икона лево од обавештења за брзо укључивање и искључивање опција. Клик левим у колону искључиће или укључити обавештење.

### Измена свих обавештења у свим КДЕ програмима

У секцији Брзе контроле овог дијалога можете истовремено изменити више од једног обавештења.

Прва ставка секције је кућица Примени на све програме. Ако је попуњена, измене у области Брзе контроле примењују се на све програме, уместо само на изабрани. Ако није попуњена, измене су ограничене само на програм одабран на врху дијалога.

Следећи ред садржи дугме и падајући списак, којим се може укључити свако обавештење датог типа. Изаберите тип обавештења са падајућег списка (десно), па кликните на дугме Укључи све.

Ред испод ради слично, само кад кликните на дугме Искључи све, биће искључена сва обавештења одабраног типа.

### Измена опција аудио плејера

Ако кликнете на дугме Поставке плејера, појавиће се мали дијалог са три радио дугмета:

КДЕ‑ов звучни систем

  Ако је ово радио дугме активирано, КДЕ ће пуштати сва звучна обавештења преко КДЕ‑овог звучног система (Артс). Клизачем можете подесити јачину звука системских обавештења.

  Клизач утиче само на системска обавештења КДЕ‑а, а не и остале звуке на рачунару.

Спољашњи плејер

  Ако је ово радио дугме активирано, КДЕ неће користити сопствени звучни систем за пуштање звукова. Ово је добро изабрати када КДЕ‑ов систем обавештења не подржава звучни формат који желите да пустите, или ако не користите Артсов звучни демон. По активирању радио дугмета, у поље лево унесите пуну путању до наредбе која желите да се употреби. За прегледање стабла фасцикли можете употребити дугме фасцикле десно од поља.

Без аудио излаза

  Искључује сва звучна обавештења.

Када сте начинили изборе, кликните на Примени да сачувате измене тако да дијалог остане отворен. Кликните на дугме У реду да сачувате измене и затворите дијалог. Дугметом Одустани затварате дијалог уз одбацивање свих измена.