Pamela
Roberts
Dragan
Pantelić

    falcon-10@gmx.de

prevod
22.9.2002.
3.1

# Navigacioni panel

Navigacioni panel se javlja kao zaseban prikaz na levoj strani K‑osvajačevog prozora. Može se uključiti i isključiti stavkom menija Prozor Prikaži navigacioni panel ili tasterom F9.

Sa navigacionim panelom

Sadrži brojne stranice sa jezičcima. Kliknite levim na ikonu jezička da prikažete tu stranicu. Desni klik na ikonu vidljive stranice sažeće navigacioni panel, tako da se vide samo ikone jezičaka.

Markeri

  Ova stranica daje prikaz stabla vaših markera. Kliknite levim na stavku da je otvorite u glavnom prikazu.

Istorijat

  Ova stranica daje prikaz stabla vašeg istorijata pregledanja. Levi klik na stavku otvoriće je u glavnom prikazu, a u novom prozoru K‑osvajača ako kliknete desnim i odaberete Otvori u novom prozoru iz iskačućeg menija.

  Stavku iz istorijata možete ukloniti pomoću desnim klikom na nju, te odabirom Ukloni stavku. Odabir Očisti istorijat očistiće ceo istorijat.

  Iskačući meni koji dobijate desnim klikom na bilo koju stavku na stranici istorijata, takođe vam daje mogućnost da poređate istorijat po imenu ili po datumu.

  Izbor Postavke... iz ovog iskačućeg menija izdaje kontrolni modul bočnog istorijata. U njemu možete postavljati maksimalnu veličinu istorijata ili vreme posle kojeg se automatski uklanjaju stavke. Možete podesiti i različite fontove za nove i stare URL‑ove. Kućica Detaljni oblačići kontroliše koliko podataka se prikazuje kad lebdite pokazivačem miša iznad neke stavke na stranici istorijata.

Domaća fascikla

  Ova stranica daje prikaz stabla potfascikli vaše domaće fascikle. Imajte u vidu da „skrivene“ fascikle (čija imena počinju s tačkom) nisu prikazane. Kliknite levim na neku stavku da je otvorite u glavnom prikazu, ili kliknite desnim da dozovete iskačući meni iz kojeg možete otvoriti potfasciklu ili u novom prozoru ili kao novu stranu s jezičkom u glavnom prikazu.

Mreža

  Ova stranica daje prikaz stabla vaših važnih mrežnih veza, mada mogu biti uključene i lokalne fascikle. Opet, kliknite levim na neku stavku da je otvorite u glavnom prikazu, ili kliknite desnim za meni sa opsežnijim mogućnostima.

  Fascikle prikazane na stranici Mreža drže se u fascikli `~/.kde/share/apps/konqsidebartng/virtual_folders/remote/`, a nove možete praviti isto kao što biste bilo koju drugu fasciklu. Stavke unutar ovih fascikli čuvaju se kao `.desktop` fajlovi, i mogu se stvarati iz K‑osvajača opcijom Napravi novo Veza do lokacije (URL)....

Korena fascikla

  Stablo korene fascikle ima putanju `/`, i osnovna je fascikla sistema lokalnih fajlova. Ako proširite korenu fasciklu, videće npr. fasciklu po imenu `root`, koja je domaća fascikla sistem-administratora, odnosno superkorisnika. Takođe ćete videti fasciklu `home`, u kojoj bi opet trebalo da možete da vidite sopstvenu domaću fasciklu.

Servisi

  Ova stranica obezbeđuje brz pristup sledećim servisima:

  Pregledač audio CD‑ova.

  Uređaji. Prikazuje particije hard‑diska, flopi i CD‑ROM. Kliknite levim da montirate uređaj i prikažete njegov sadržaj u glavnom prikazu. Montirani uređaj ili particija mogu se demontirati desnim klikom na ime uređaja i odabirom Demontiraj iz iskačućeg menija.

  Pregledača LAN‑a vam omogućava pregledanje drugih računara povezanih u vašu lokalnu mrežu.

  Stablo Pregledač štamparskog sistema daje brz pristup KDE‑ovom menadžeru štampanja K‑štampaču.

Postava navigacionog panela može se menjati desnim klikom na prazan prostor ispod svih ikona jezičaka, ili levim klikom na ikonu dugmeta za podešavanje (na vrhu na prethodnom snimku ekrana, u vašoj postavi možda ga nema). Ovo izdaje meni sa sledećim opcijama:

Dodaj novo

  Ovom opcijom dodajete novu stranicu s jezičkom na navigacioni panel. Ta stranica bi mogla biti npr. medija plejer bočne trake (jedna od mogućnosti K‑osvajačevih priključaka) ili još jedan prikaz stabla fascikli.

Višestruki prikazi

  Deli navigacioni panel tako da se odjednom mogu videti dve stranice s jezičcima.

Jezičci stoje levo

  Određuje da li su ikone jezičaka prikazane na levoj ili desnoj strani navigacionog panela.

Dugme za podešavanje

  Upotrebite ovu opciju da prikažete ili sakrijete ikonu dugmeta za podešavanje.

Desni klik na ikonu jezička doziva meni sa sledećim opcijama:

Postavi URL...

  Samo za stranice fascikli, ova opcija vam dozvoljava da promenite URL (putanju) fascikle prikazane na toj stranici.

Postavi ikonu...

  Da izmenite ikonu jezička.

Ukloni

  Da uklonite stranicu s jezičkom sa navigacionog panela.