# Redovi zahteva za prekid (IRQ)

Matijas
Helcer-Klipfel
Helge
Deler
Dankan
Haldejn
Majk
Mekbrajd
Dragan
Pantelić

    falcon-10@gmx.de

prevod
2002-02-12
3.00.00
KDE
K‑kontrola
IRQ
prekidi
podaci o sistemu

## Redovi zahteva za prekid (IRQ‑ovi) u upotrebi

Ova stranica prikazuje podatke o korišćenim redovima zahteva za prekid, i uređaje koji ih koriste.

IRQ je hardverski red koji na PC‑u, preko ISA magistrale, koriste uređaji poput tastatura, modema, zvučnih kartica, itd. za slanje signala prekida procesoru, koji saopštava da je uređaj spreman da šalje ili prima podatke. Nažalost, na arhitekturi i386 postoji samo šesnaest IRQ‑ova (0 do 15), koje ISA uređaji moraju međusobno raspodeliti.

Mnogi hardverski problemi posledica su sukoba IRQ‑ova, tj. slučaja kad dva uređaja pokušavaju da koriste isti IRQ, ili kad je softvera pogrešno podešen da koristi IRQ različit od onog za koji je uređaj podešen.

Koji su podaci tačno prikazani zavisi od sistema. Na nekim se sistemima podaci o IRQ‑ovima još uvek ne mogu prikazati.

Na Linuxu se ovi podaci čitaju iz `/proc/interrupts`, koji je dostupan samo ako je pseudo‑fajl sistem `/proc` ugrađen u jezgro.

Prva kolona je broj IRQ‑a. Druga daje broj primljenih prekida od poslednjeg podizanja. Treća kolona pokazuje tipove prekida. Četvrta identifikuje uređaj dodeljen tom prekidu.

Na ovoj stranici korisnik ne može menjati postavke.