Filip
Rodrigez

# Standardne stavke menija

Meniji su jedan od glavnih načina na koje upravljate programima u KDE‑u. Oni obezbeđuju pristup skoro svemu što želite da uradite u datom programu. Meniji imaju standardan raspored kako biste se lakše setili gde je šta u njima, i lakše naučili nove programe. Na primer, čim saznate kako da otvorite fajl u jednom programu, znate kako isto to da uradite u bilo kom drugom KDE programu. Pogledajmo standardne menije:

## Meni Fajl

Ctrl N Novo

  Ovom stavkom započinjete novi, prazan dokument, tipa koji odgovara trenutnom programu. Na primer, u Kate (KDE‑ov napredni uređivač teksta), ova stavka će stvoriti novi tekstualni fajl.

Ctrl O Otvori...

  Stavka menija Otvori... prikazuje KDE‑ov dijalog za otvaranje fajlova, gde možete izabrati fajl koji želite da otvorite u tekućem programu. Ovaj dijalog je takođe standardan, isti za sve KDE programe. Više o upotrebi ovog dijaloga saznaćete na drugom mestu u ovom vodiču.

  Verovatno ste primetili da ova stavka menija ima trotačku (...) za imenom. Trotačka znači da će klik na stavku otvoriti neku vrstu dijaloga. Izmene koje načinite u dijalogu koji se pojavi neće stupiti na snagu sve dok ne kliknete na dugme U redu. Klikom na dugme Odustani možete odbaciti učinjene izmene i zatvoriti dijalog.

Ctrl S Sačuvaj

  Ova stavka menija sačuvaće sve izmene načinjene u fajlu na kom trenutno radite. Ako fajl upisujete po prvi put, pojaviće se KDE‑ov dijalog za upisivanje fajla i zatražiti ime i lokaciju za njega.

Sačuvaj kao...

  Stavka menija Sačuvaj kao... sačuvaće tekući fajl pod drugim imenom. Pojavljuje se dijalog za upisivanje fajla, te kao i obično, možete odabrati ime i lokaciju. Imajte na umu da ćete, nakon što sačuvate fajl pomoću Sačuvaj kao..., raditi na novom fajlu. Ako opet sačuvate izmene, one će biti upisane u fajl s novim imenom. Razjasnimo na primeru:

  1. Radite na fajlu po imenu `zdravo.txt` koji sadrži tekst „Zdravo, svete!“

  2. Upotrebite Sačuvaj kao... da sačuvate fajl pod novim imenom `zdravo2.txt`

  3. Dopišite „Bolje vas video!“ u fajl i upotrebite Sačuvaj iz menija da sačuvate ovu izmenu.

  . Sada fajl `zdravo2.txt` sadrži tekst „Zdravo, svete! Bolje vas video!“, dok `zdravo.txt` sadrži samo „Zdravo, svete!“.
Ctrl P Štampaj...

  Ova stavka menija otvara KDE‑ov dijalog za štampanje, spreman da odštampa tekući dokument. Više informacija o raspoloživim opcijama ovog dijaloga možete naći u .

Ctrl W Zatvori

  Ova stavka menija zatvara tekući dokument. Ako ste napravili bilo kakve izmene pošto ste poslednji put sačuvali dokument, bićete upitani želite da ih sačuvate. Tada možete odabrati Sačuvaj da sačuvate izmene, ili Odbaci da ih odbacite. Ako zapravo ne želite da zatvorite fajl, kliknite na Odustani.

Ctrl Q Napusti

  Koristite ovu stavku za zatvaranje trenutnog programa. Ako ima nesačuvanih izmena, bićete upitani da li želite da ih sačuvate.

## Meni Uređivanje

Ctrl Z Opozovi

  Koristite ovu stavku za poništavanje dejstva poslednje radnje koju ste izveli u programu. Na primer, ako ste obrisali red teksta, stavka menija Opozovi će povratiti taj red.

Ctrl Shift Z Ponovi

  Koristite ovu stavku menija da izvedete poslednju radnju koju ste uklonili pomoću Opozovi. Ako ste, kao u gornjem primeru, pomoću Opozovi povratili obrisani red teksta, Ponovi će ponoviti njegovo brisanje.

Ctrl X Iseci

  Ova stavka menija iseca sadržaj trenutnog izbora u klipbord. Za više informacija pogledajte .

Ctrl C Kopiraj

  Ova stavka menija kopira sadržaj trenutnog izbora u klipbord. Za više informacija pogledajte .

Ctrl V Nalepi

  Ova stavka menija umeće sadržaj klipborda u tekući dokument, na tekućem položaju kursora ako se radi o tekstu.

Ctrl A Izaberi sve

  Koristite ovu stavku za izbor svog sadržaja u tekućem dokumentu.

Ctrl F Nađi...

  Ova stavka menija otvara dijalog za traženje teksta, kojim možete naći određenu reč ili izraz u tekućem dokumentu.

F3 Nađi sledeće

  Koristite ovu stavku da pronađete sledeće ponavljanje poslednjeg teksta koji ste tražili putem Nađi....

## Meni Postavke

Podesi prečice...

  U dijalogu koji otvara ova stavka menija možete izmeniti prečice sa tastature u programu. Pogledajte .

Podesi trake alatki...

  U dijalogu koji otvara ova stavka menija određujete koja se dugmad pojavljuju na trakama alatki u programu. Pogledajte .

Podesi obaveštenja...

  U dijalogu koji se otvara ovom stavkom menija podešavate obaveštenja (zvuke, poruke o greškama, itd.) koja program izdaje. Pogledajte .

Podesi program...

  U dijalogu koji otvara ova stavka menija menjate postavke koje se tiču rada programa uopšte.

&help.menu.documentation;