Lori
Vots
lauri@kde.org
Dragan
Pantelić

    falcon-10@gmx.de

prevod
2003-10-12
3.2
KDE
CSS
opis stilova
pristupačnost

## Opisi stilova

### Uvod

CSS opisi stilova utiču na izgled veb stranica (CSS je engl. skr. od „kaskadni opisi stilova“).

KDE može da koristi svoj opis stila, zasnovan na jednostavnim podrazumevanjima i šemi boja površi. KDE takođe može da koristi opise stilova koje sami sastavite. U ovom modulu možete zadati jedan od njih. Predstavljene opcije podređene su obzirima pristupačnosti, posebno za ljude sa slabijim vidom.

Izbori koje načinite ovde utiču na svaki KDE program koji izrađuje HTML pomoću KDE‑ovog sopstvenog izrađivača, po imenu KTHML. U njih spadaju K‑pošta, K‑centar-pomoći, i, naravno, K‑osvajač. Izbori ne utiču na druge pregledače, kao što je Netscape.

Modul ima dve stranice: Opšte, gde možete izabrati opis stila za upotrebu, i Prilagođeno, za dizajniranje opis stila za pristupačnost.

### Prilagođeno

Ova stranica sadrži sledeće opcije:

Podrazumevani opis stila

  KDE će koristiti podrazumevani opis stila. Neke od boja biće određene trenutnom šemom boja. Većinu ovih postavki obično potisne stranica koju pregledate.

Korisnički definisan opis stila

  KDE će koristiti opis stila koji ste sami napisali. Za pronalaženje opisa na sistemu upotrebite dugme za pregledanje. CSS fajlovi tradicionalno imaju nastavak `.css`, ali se ne zahteva.

Opis stila poboljšane pristupačnosti

  Uključenjem ove opcije koristiće se postavke definisane pod jezičkom Prilagođeno.

### Prilagođeno

Ovde možete postaviti korisnički opis stila. Date opcije su samo podskup instrukcija koje se mogu naći u opisu stila, takve da omogućavaju stvaranje opisa stila koji će veb stranice i fajlove KDE pomoći učiniti čitljivijim osobama slabijeg vida.

Opcije na ovoj stranici su isključene dok ne izaberete Opis stila poboljšane pristupačnosti na prethodnoj stranici.

#### Porodica fontova

Osnovna porodica:

  Izaberite porodicu fontova za telo teksta.

Ista porodica za sav tekst

  Ako uključite ovo, onda će za sav tekst biti korišćena ista porodica fontova, bez obzira na postavke prikazane stranice. Korisno za stranice koje koriste dekorativne ili teško čitljive fontove za naslove.

#### Veličina fonta

Osnovna veličina fonta:

  Podrazumevana veličina teksta na stranicama. Mnogi veb sajtovi postavljaju svoje veličine fontova relativno prema ovoj, koristeći `larger` ili `+1` za povećanje, i `smaller` ili `-1` za smanjenje teksta.

  Mnogi dizajniraju veb stranice na platformama gde je uobičajena podrazumevana veličina teksta prevelika za čitanje prosečnom korisniku, pa se često nailazi na veb stranice koje na ovaj način nameću manji font.

  Ova postavka dopustiće vam da postavite podrazumevani font na udobnu veličinu, tako da su i relativne veličine uvećane dovoljno da budu udobne.

  Ne zaboravite da možete podesiti i da K‑osvajač nametne minimalnu veličinu, tako da tekst nikada ne bude presitan za čitanje. Ovo možete zadati u postavkama K‑osvajača kao veb pregledača, na stranici Izgled pod jezičkom Fontovi.

Ista veličina za sve elemente

  Ako je uključeno, sav tekst se ispisuje zadatom veličinom fonta, bez obzira na instrukcije koja sadrži stranica. Prethodno pomenute relativne veličine fontova, pa čak i instrukcije koje zadaju tačno određenu veličinu teksta, ovim će biti potisnute.

#### Boje

Crna na beloj

  Mnoge osobe sa slabijim vidom nalaze da crni tekst na belom ekranu daje najviše kontrasta, tj. da se najlakše čita. Ako se i vama tako čini, to možete ovde zadati.

Bela na crnoj

  Međutim, mnogim drugim osobama slabijeg vida čini se upravo suprotno, da je lakše čitati beo tekst na crnom ekranu.

Posebna

  Neki opet nalaze da su čista crna i bela, u bilo kojoj kombinaciji, teške za čitanje. Ovde možete postaviti posebne boje poljima Pozadina: i Boja ispisa:.

Ista boja za sav tekst

  Veb sajtovi umeju da koriste različitu, često kontrastnu boju za zaglavlja i druge izdvojenosti. Ako vam ovo umanjuje čitljivost sadržaja, možete popuniti ovu kućicu da bi se za sav tekst koristile gore podešene boje.

#### Slike

Suzbij slike

  Ako ne želite da vidite slike, možete ih isključiti ovde.

Suzbij pozadinske slike

  Jedan veliki problem korisnicima slabijeg vida jesu pozadinske slike koje ne daju dovoljno kontrasta za laku uočljivost teksta. Ovde možete isključiti pozadinske slike, nezavisno od prethodnog izbora koji se tiče svih slika.

#### Pregled

Dugmetom Pregled možete videti dejstvo učinjenih izmena. Pojaviće se prozor sa izgledom nekoliko tipova zaglavlja sa zadatim opisom stila i rečenicom sa podrazumevanim telom teksta.

Ovo treba da vam omogući fino podešavanje opisa stila, do postizanja nečega što možete udobno čitati.

Prijatno surfovanje!