Лори
Вотс

# Постављање везе с Интернетом

КДЕ пружа потпуно искуство Интернета, са свим програмима потребним за максимално искоришћавање Веба, е‑поште, вести и осталих интернет технологија. Но, пре него што почнете да уживате у напредним могућностима КДЕ‑а, морате да ступите на везу. Ево како:

Ако се повезујете на Интернет модемом преко телефонске линије, хтећете да поставите КДЕ‑ов програм за бирање бројева, КППП. Ако звучи компликовано, не брините: КППП има напредни чаробњак за подешавање, који ће вам обично уштедети труд око постављања модемске везе. Погледајте наредне две секције за више детаља.

Ако имате широкопојасну везу, или везу преко локалне мреже, ствари су лакше (с тачке гледишта КДЕ‑а). Кад сте једном поставили везу помоћу алатки које пружа ваша дистрибуција Линукса или Уникса, КДЕ ће је аутоматски користити.

## Лакши начин ступања на везу

### Неколико ствари које треба да припремите пре почетка

Ако имате релативно новију дистрибуцију Линукса, можете наћи остатак овог документа излишним. КППП стиже са паметним малим чаробњаком који у многим случајевима омогућава да се веза с Интернетом успостави за свега неколико минута.

Користили чаробњака или не, треба да имате следеће податке пре него што почнете:

- телефонски број модемског центра вашег ИСП‑а;

- корисничко име и лозинку које вам је ИСП дао;

- адресу ИСП‑овог ДНС сервера (један је довољан, али два је боље);

Други опциони подаци које можете потражити ради пуног приступ сервисима ИСП‑а:

- адресу сервера долазне поште (често pop.vas-isp.com или mail.vas-isp.com);

  (Такође проверите користи ли ИСП протокол ПОП3 или ИМАП.)

- адресу сервера одлазне поште (СМТП), која може бити иста као и сервера долазне поште, а често је нешто као smtp.vas-isp.com;

- адресу сервера вести са јузнета (ННТП), што може бити news.vas-isp.com или nntp.vas-isp.com;

- које год прокси сервер да је ИСП поставио.

Сви ови подаци вероватно су записани на једном од папира које сте добили од ИСП‑а кад сте потписали уговор, или их можете сазнати преко ИСП‑овог телефона за подршку.

Наоружани овим горе и новијом подразумеваном инсталацијом Линукса, лако може испасти да за постављање везе с Интернетом није потребно ништа више до проласка кроз КППП‑ов чаробњак.

## КППП‑ов чаробњак

### Покретање чаробњака

Чаробњак можете покренути са КППП‑овог почетног екрана. Покрените КППП преко К‑менија, у којем се КППП налази у подменију Интернет.

Појавиће се следећи дијалог:

КППП‑ов почетни дијалог обртача
КППП‑ов почетни дијалог обртача

КППП‑ов почетни дијалог обртача

Вероватно на почетку неће бити никаквих ставки, па ћемо их сада додати.

Кликните на дугме Подеси... да започнете постављање нове везе с Интернетом.

Чаробњак ће вам понудити три избора, Чаробњак, Ручно постављање и Одустани

Чаробњак пита шта желите да урадите...
Чаробњак пита шта желите да урадите...

Чаробњак пита шта желите да урадите

Одустани

  Изаберите само ако заиста не желите да сада поставите нови налог. Дијалог с поруком ће нестати и оставити вас са прозором обртача, као и пре тога.

Чаробњак

  Ако вам је модем од распрострањенијих, а ИСП је неки од већих у вашој земљи, чаробњак ће вероватно одмах моћи да постави радну везу с Интернетом. Покушајте прво с овим, пре него што пређете на ручно постављање везе.

Ручно постављање

  Ако не успете са чаробњаком, или хоћете да сами учините шта треба, изаберите ово. Чаробњак је тренутно од користи само за мањи број држава и интернет добављача.

За потребе овог поглавља претпоставићемо да сте изабрали Чаробњак, док ће ручно постављање кроз дијалог бити описано у каснијем поглављу.

### Остатак чаробњака

Први прозор који видите садржи само уводни текст, који објашњава оно што сте прочитали у првом делу овог поглавља. Кликните на Наредно да наставите даље.

Следећи прозор тражи од вас да изаберете државу у којој живите. Овде нису представљене све државе, и ако ваше нема на списку, мораћете да кликнете на Одустани, чиме ћете прећи у ручно постављање путем дијалога.

У следећем прозору биће дат избор интернет добављача које КППП познаје, према држави коју сте изабрали у претходном прозору. Поново, ако ваш ИСП није овде наведен, мораћете да кликнете на Одустани и пређете на дијалог за ручно постављање.

Сада ће вам се тражити да унесете корисничко име и лозинку за повезивање с Интернетом. Имајте на уму да код неких ИСП‑ова ово није исто као корисничко име и лозинка за поштански налог, па проверите користите ли исправне. Изаберите Наредно да наставите.

У следећем прозору имате могућност уписа посебних префикса за телефонирање, ако су неопходни. На пример, ако морате да бирате 0 за линију напоље, или префикс који можете окренути да искључите чекање на позив. Изаберите Наредно да наставите.

И то је све! Ако желите да се вратите на било који избор, за кретање кроз дијалоге можете користити дугмад Назад и Наредно. Кад сте задали све поставке, кликните на дугме Заврши да окончате поступак.

Ако вам треба више детаља, можете прочитати комплетан приручник за КППП у КДЕ‑овом Центру помоћи, или уписати `help:/kppp` у траку локације у К‑освајачу.