Pamela
Roberts
Dragan
Pantelić

    falcon-10@gmx.de

prevod
6.11.2003.
3.2

# Upisivanje postavki i profila

## Opšte postavke

Kad zatvarate K‑osvajač, vaše trenutne postavke menija Prikaz (kao što su stavke Način prikaza, Koristi index.html, Prikaži skrivene fajlove) ne upisuju se automatski kao podrazumevane. Međutim, možete reći K‑osvajaču da ih zapamti odabirom Podešavanje Sačuvaj profil prikaza „Pregledanje Weba“...; trenutne postavke postaće podrazumevane za naredna pokretanja K‑osvajača.

No, za tekuću fasciklu možete zadati i zasebne postavke menija Prikaz. Da ovo uradite, popunite kućicu Sačuvaj svojstva prikaza fascikle u meniju Podešavanje, izmenite postavke pod Prikaz kako želite, zatim ispraznite prethodnu kućicu. Ovo će stvoriti fajl `.directory` u tekućoj fascikli, koji će sadržati postavke menija Prikaz. Upotrebite Podešavanje Ukloni svojstva fascikle da uklonite postavke posebne po fascikli (ili samo obrišite fajl `.directory`).

Zgodna upotreba ove mogućnosti je kada imate fasciklu punu slika. Za nju možete postaviti da se prikazuju sličice kad je otvorite (odabirom prikaza ikona, pa Pregled Prikazuj preglede, u meniju Prikaz), a da to ne važi za ostale fascikle.

## Profili prikaza

K‑osvajač može da sačuva ceo skup opcija kao profil prikaza. Neki profili prikaza su deo standardne instalacije K‑osvajača, npr. Pregledanje Weba ili Upravljanje fajlovima, a možete dodati i sopstvene.

Za izmenu profila prikaza, recimo Pregledanje Weba, učitajte profil pomoću Podešavanje Učitaj profil prikaza Pregledanje Weba i izmenite postavke K‑osvajača kako želite. Zatim izaberite Podešavanje Sačuvaj profil prikaza „Pregledanje Weba“.... U dijalogu koji dobijete, možete izmeniti ime profila, tako da napravite novi profil s tim imenom, ili ostaviti ime kakvo jeste, da izmenite trenutni profil. Ako izaberete Sačuvaj URL‑ove u profilu, trenutni URL učitaće se zajedno sa tim profilom prikaza. Ovo funkcioniše slično kao „domaća stranica“ u mnogim veb pregledačima. Ako želite da se K‑osvajač pokrene sa praznim prozorom, pre nego što sačuvate profil unesite u traku lokacije `about:blank`.

Možete napraviti i ikonu površi za pokretanje K‑osvajača sa novostvorenim profilom. Prvo napravite ikonu prevlačenjem K‑osvajačeve ikone iz KMenija na površ i odabirom Kopiraj ovde. Zatim kliknite desnim na dobijenu ikonu, odaberite Svojstva i promenite Ime programa pod jezičkom Izvrši u ``kfmclient` `openProfile 'Moj profil'``, gde je Moj profil ime koje ste dali profilu. Zatim na stranici Opšte izmenite ime u nešto poput `Moj profil` i odaberite pogodniju ikonu.