Pamela
Roberts
Dragan
Pantelić

    falcon-10@gmx.de

prevod
11.5.2003.
3.2

# Korišćenje markera

Mada K‑osvajačeve markere možete koristiti za pamćenje lokacija ličnih fajlova i fascikli, najkorisniji su kad pretražujete Web, za sastavljanje spiska korisnih sajtova.

Meni Markeri možete otvoriti ili levim klikom na naslov menija, ili prečicom Alt M. Pošto se spisak razvije, kroz njega se možete kretati strelicama ili mišem, pa pritisnuti Enter ili kliknuti levim da posetite izabranu lokaciju.

Za dodavanje nove stavke spisku, koristite Markeri Dodaj marker, ili Ctrl B, ili kliknite desnim na prazan prostor na veb stranici (ili u prikazu fascikle) i iz iskačućeg menija odaberite Markiraj ovu lokaciju.

Spisak markera može sadržati potfascikle sa drugim markerima, a njih možete napraviti pomoću Markeri Nova fascikla markera.... Za dodavanje markera u potfasciklu radije nego u glavni spisak, izaberite fasciklu sa spiska, pa upotrebite stavku Dodaj marker u toj fascikli.

Markerima možete pristupiti i iz navigacionog panela.

## Uređivač markera

Stavka Markeri Uredi markere otvara uređivač markera.

U njemu je dat stablolik prikaz markera i potfascikli s markerima. Kao što je uobičajeno u KDE‑u, potfascikle se prikazuju s malim kvadratićem levo od imena fascikle: ako kvadratić sadrži znak +, levi klik će proširiti prikaz da obuhvati sadržaj te potfascikle, a znak + promeniće se u -. Levi klik na znak - sažeće prikaz potfascikle.

Za izbor stavke sa spiska možete kliknuti levim na nju, ili šetati kroz spisak koristeći strelice gore i dole, strelicu desno da proširite potfasciklu, te strelicu levo da je sažmete.

Stavku možete premestiti drugde na spisku uobičajenim prevlačenjem, ili isecanjem i nalepljivanjem. Redosled stavki u uređivaču markera isti je kao redosled u padajućem spisku menija Markeri. Stavka Fascikla Umetni razdvajač može se upotrebiti za umetanje razdvajačkih redova u spisku gde god poželite.

Nova potfascikla može se stvoriti na izabranoj tački u spisku korišćenjem stavke Napravi novu fasciklu... u meniju Fascikla, ili iz padajućeg menija koji dobijate kad kliknete desnim na stavku u glavnom delu prozora, ili prečicom Ctrl N.

Za izmenu imena markera (ili fascikle), odaberite ga pa pritisnite F2, ili izaberite stavku Preimenuj iz menija Uređivanje ili iskačućeg menija koji dobijete pošto kliknete desnim na stavku. Slično možete urediti URL, pritiskom F3 ili izborom stavke menija Izmeni URL.

Uređivačem markera možete uvoziti markere iz mnoštva drugih pregledača u K‑osvajačev spisak markera, pritom ih stavivši u novu fasciklu ili zameniti sve trenutne markere. Ovo izvodite stavkom Uvoz iz menija Fajl. Stavka Fajl Izvoz može se koristiti za izvoz K‑osvajačevih markera u Netscapeov ili Mozillin pregledač.

Ako kao pregledač često koristite Netscape pored K‑osvajača, onda je bolje da umesto uvoza Netscapeovih markera u K‑osvajač izaberete stavku Prikaži Netscapeove markere u prozorima K‑osvajača u meniju Podešavanje. Ako to učinite, K‑osvajač će automatski primetiti sva ažuriranja Netscapeovih markera.

Za izbor potfascikle markera koja će sadržati stavke za traku markera, odaberite potfasciklu pa Postavi kao traku fascikli iz menija Uređivanje.

Dok pospremate markere, ako ste zaboravili šta je data veb stranica, lako je možete otvoriti iz uređivača markera desnim klikom na stavku i izborom Otvori u K‑osvajaču iz padajućeg menija. Ako samo želite da proverite da li je URL još uvek važeći, umesto toga odaberite Proveri stanje.

Pre nego što napustite uređivač markera, ne zaboravite da sačuvate izmene pomoću Fajl Sačuvaj ili Ctrl S.