Кришна
Татенени
tateneni@pluto.njcc.com
Јост
Шенк
jost@schenck.de
Мајк
Мекбрајд
mpmcbride7@yahoo.com
Драган
Пантелић

    falcon-10@gmx.de

превод
2002-09-01
3.1.00
КДЕ
К‑контрола
е‑пошта
пошта

## Е‑пошта

### Увод

Контролни модул е‑поште омогућава вам да унесете и сачувате неке основне податке о е‑пошти. Они се користе за извођење радњи у вези са е‑поштом унутар КДЕ‑а, као нпр. при слању извештаја о грешци у програму из КДЕ‑овог руковаоца падовима.

Програми попут К‑поште, који се користе за читање и слање е‑поште, нуде много више опција за прилагођавање руковања е‑поштом. Понуђене опције зависе од датог програма који се користи. К‑пошта, на пример, нуди сопствена решења за подешавање.

Неке потребне податке за подешавање е‑поште треба да вам је испоставио ваш интернет провајдер (ИСП). Или, ако сте повезани на локалну мрежу, онда ће њен систем-администратор моћи да вам помогне.

### Употреба

КДЕ аутоматски успоставља неке од података у овом контролном модулу на основу системских пријавних података. Преостале морате ручно унети.

Посматрајући страницу одозго надоле, опције су:

Име:

  Унесите своје пуно име, какво желите да се јавља у порукама е‑поште коју шаљете.

Организација:

  Ако радите за неку компанију или организацију, у ово поље можете унети њено име.

Адреса е‑поште:

  Овде морате унети своју адресу е‑поште да бисте могли да користите е‑пошту.

Адреса за одговоре

  Ако одговоре на ваше е‑поштанске поруке треба слати на неку другу адресу, можете је унети у овом пољу.