Dipak
Sarda
antrix@gmail.com

# Čupanje audio CD‑ova u KDE‑u

Uobičajeni način čupanja audio CD‑ova u MP3 ili OGG fajlove je putem zasebnih programa, kao što su iTunes, Winamp ili KDE‑ov sopstveni K‑audio-stvaralac. Ali, ako se držimo konvencija, gde je tu zabava?! Dakle, u ovom članku ću vam pokazati kako se CD‑ovi čupaju na izuzetan način, da biste se, hm... osećali „izuzetno“ ;-)

## Sastojci

Šta nam treba da budemo face? Već će vanila KDE, bez dodatnih sastojaka, moći da čupa CD‑ove. No, za kodiranje počupanog trebaće vam odgovarajući kodeci. Trenutno su podržani formati OGG, MP3 i FLAC. Kodiranje u ove formate omogućavate instaliranjem paketa libogg, lame i flac, tim redom. Od vaše distribucije zavisi tačno kako ćete ih instalirati, pa pregledajte njenu dokumentaciju.

Kad instalirate svoje omiljene kodeke, otvorite Kontrolni centar i izaberite Zvuk i multimedija Audio CD‑ovi, pa po želji podesite postavke po jezičcima. Ako želite možete ostaviti sve na podrazumevanom stanju, ali je nije loše pogledati da bar znate šta se nudi. Ponovo pogledajte Zvuk i multimedija Dobavljanje iz CDDB‑a i izmenite sve što vam se ne dopada. CDDB je baza podataka o muzičkim CD‑ova na Internetu, preko koje KDE može da dobavlja informacije o izvođačima, albumima i numerama na CD‑u. Ovi metapodaci takođe se koriste za upis oznaka u MP3 i OGG fajlove, koje samo što niste počeli kodirate.

## Recept

Bez daljeg odlaganja, pređimo na posao bivanja face. Prvo, ubacite CD koji želite da čupate (jasno!). Zatim, u prozoru K‑osvajača otvorite jezičak Servisi u navigacionom panelu, na levoj strani prozora, kao na snimku ispod. Ako nije vidljiv, možete ga dozvati pritiskom na magični taster F9.

Sada kliknite na Pregledač audio CD‑ova, i za par sekundi videćete brojne fascikle koje možete početi da pregledate. Ako potraje dok se bilo šta prikaže, to je zato što je u toku dobavljanje informacija o CD‑a iz baze podataka CDDB‑a koji ste prethodno podesili.

Na snimku ekrana dole možete da vidite sadržaje OGG fascikle. On vam prikazuje sve numere u formatu OGG, pa čak i njihovu veličinu fajla! Ali, i vi i ja znamo da audio CD‑ovi ne sadrže OGG numere — šta se ovde tačno događa?

Sve fascikle date u pregledaču audio CD‑ova jesu virtuelne fascikle. One, takoreći, prikazuju sadržaj CD‑a kroz razne filtere. Kad otvorite OGG fasciklu, vidite sadržaj kao da je skladišten u formatu OGG. Možete šetati i kroz ostale fascikle, gde ćete naći MP3, FLAC i WAV predstave sadržaja CD‑a. Možete čak videti približnu veličinu fajlova ako budu kodirani u datom formatu.

Dakle, kako da počupamo i iskodiramo CD? Već pogađate odgovor — samo odlučite u koji format želite da čupate, otvorite tu fasciklu, i kopirajte i nalepite fajlove u ciljnu fasciklu. To je to! KDE će odmah početi sa čupanjem i kodiranjem, sve u letu! Ako kopirate bilo koji fajl iz fascikle Ceo CD, počupaćete celokupan CD kao jednu neprekidnu numeru.

### Srodne informacije

- Veb sajt Amaroka http://amarok.sf.net daje najnovije vesti i informacije o Amaroku.