Krišna
Tateneni
tateneni@pluto.njcc.com
Jost
Šenk
jost@schenck.de
Majk
Mekbrajd
mpmcbride7@yahoo.com
Dragan
Pantelić

    falcon-10@gmx.de

prevod
2002-09-01
3.1.00
KDE
K‑kontrola
e‑pošta
pošta

## E‑pošta

### Uvod

Kontrolni modul e‑pošte omogućava vam da unesete i sačuvate neke osnovne podatke o e‑pošti. Oni se koriste za izvođenje radnji u vezi sa e‑poštom unutar KDE‑a, kao npr. pri slanju izveštaja o grešci u programu iz KDE‑ovog rukovaoca padovima.

Programi poput K‑pošte, koji se koriste za čitanje i slanje e‑pošte, nude mnogo više opcija za prilagođavanje rukovanja e‑poštom. Ponuđene opcije zavise od datog programa koji se koristi. K‑pošta, na primer, nudi sopstvena rešenja za podešavanje.

Neke potrebne podatke za podešavanje e‑pošte treba da vam je ispostavio vaš internet provajder (ISP). Ili, ako ste povezani na lokalnu mrežu, onda će njen sistem-administrator moći da vam pomogne.

### Upotreba

KDE automatski uspostavlja neke od podataka u ovom kontrolnom modulu na osnovu sistemskih prijavnih podataka. Preostale morate ručno uneti.

Posmatrajući stranicu odozgo nadole, opcije su:

Ime:

  Unesite svoje puno ime, kakvo želite da se javlja u porukama e‑pošte koju šaljete.

Organizacija:

  Ako radite za neku kompaniju ili organizaciju, u ovo polje možete uneti njeno ime.

Adresa e‑pošte:

  Ovde morate uneti svoju adresu e‑pošte da biste mogli da koristite e‑poštu.

Adresa za odgovore

  Ako odgovore na vaše e‑poštanske poruke treba slati na neku drugu adresu, možete je uneti u ovom polju.