Kristijan
Vajkhman
christian.weickhmann@gmx.de

# Prebacivanje sesija

Od verzije 3.3, KDE pruža sistem upravljanja sesijama koji omogućava prebacivanje između različitih korisničkih naloga na istom računaru. Možete ostati prijavljeni, a da ipak vaša sestra, brat, žena, komšija ili ko god, npr. za trenutak baci pogled na svoju e‑poštu. Ranije biste morali da se odjavite, dakle da zatvorite programe i sačuvate dokumente, pa predate toj drugoj osobi da se prijavi.

Sad je prebacivanje korisnika lako skoro kao između virtuelnih površi.

## Prebacivanje korisnika: kako radi

Meni Prebaci korisnika

  KMenu sada ima novu stavku: pri dnu ćete naći podmeni Prebaci korisnika. On sadrži naredbu za zaključavanje tekuće i započinjanje nove sesije, kojom će vaša površ pokrenuti čuvar ekrana i, nakon nekoliko sekundi, pokazati prijavni ekran KDM‑a kao i obično. Stavka Nova sesija preskače aktiviranje čuvara ekrana.

  Pošto je pokrenuto više od jedne sesije, možete se prebacivati među njima ili pritiskom Ctrl Alt F7, F8, i tako dalje (kako je obično podrazumevano podešeno), ili — još udobnije — birati sa spiska aktivnih sesija na dnu podmenija Prebaci korisnika.

Prebacivanje korisnika sa čuvarem ekrana

  Ako je vama aktiviran čuvar ekrana, a drugi korisnik hoće da se prijavi, može jednostavno pritisnuti dugme Prebaci korisnika... i prijaviti se u drugu sesiju.

Prebacivanje sesija u KDM‑u

  Ako ste u KDM‑u i želite da se prebacite na drugu aktivnu sesiju, pritisnite dugme Meni i izaberite Prebaci korisnika — uglavnom isto kao i iznad opisano.