Majk
Mekbrajd
mpmcbride7@yahoo.com
Dragan
Pantelić

    falcon-10@gmx.de

prevod
2002-10-17
3.1
KDE
K‑kontrola
kripto
SSL
šifrovanje

## Podešavanje šifrovanja

### Uvod

Mnogi programi u okviru KDE‑a sposobni su za razmenu podataka putem šifrovanih fajlova i mrežnih prenosa.

### Upotreba

Sve šifrarske šeme jake su samo koliko njihova najslabija karika. Generalno, sem ako nemate nešto prethodnog obučavanja ili znanja, bolje je ostaviti ovaj modul neizmenjen.

Opcije u ovom modulu mogu se podeliti na dve grupe:

Pomoću dve opcije pri dnu modula, Upozori pri ulasku u SSL režim i Upozori pri izlasku iz SSL režima, možete zadati KDE‑u da vas obavesti kad ulazite ili izlazite iz SSL šifrovanja.

Ostatak opcija odnosi se na metode šifrovanja koje treba i koje ne treba koristiti. Pošto odaberete odgovarajuće šifrarske protokole, kliknite na Primeni da predate izmene.

Izmene u ovom modulu načinite samo ako ste iz pouzdanog izvora dobili konkretne informacije o vrlinama i manama određenog metoda šifrovanja.

### Jezičak SSL

Prva opcija je Podrži TLS ako server podržava. TLS je „sloj bezbednog transporta“, najnovija verzija SSL‑a. Bolje se od SSL‑a integriše sa drugim protokolima, i zamenio je SSL u protokolima kao što su POP3 i SMTP.

Zatim slede opcije Uključi SSL v2 i Uključi SSL v3. Radi se od drugoj i trećoj reviziji protokola SSL, i uobičajeno je uključiti oba.

Na raspolaganju je nekoliko šifrara, koje možete pojedinačno uključiti kroz spiskove SSL v2 šifrari koje treba koristiti i SSL v2 šifrari koje treba koristiti. Pri ostvarivanju veze, program i server pregovaranjem određuju protokol koji će se zaista koristiti za tu vezu.

Na raspolaganju je i Čarobnjak za šifrare, koji vam pomaže u izboru skupa podesnog za korišćenje.

najsaglasniji

  Postavke za koje je ustanovljeno da su najsaglasnije sa većinom servera.

Samo jaki šifrari

  Samo „jaki“ SAD šifrari (128‑bitni ili jači).

Samo izvozni šifrari

  Samo slabi šifrari (56‑bitni ili slabiji).

Aktiviraj sve

  Svi šifrari i metodi.

Konačno, postoje i neke opšte postavke SSL‑a.

Koristi EGD

  Ako je uključeno, OpenSSL‑u će biti naloženo da koristi demon sakupljač entropije (EGD) za pripremanje generatora pseudoslučajnih brojeva.

Koristi entropijski fajl

  Ako je uključeno, OpenSSL‑u će biti naloženo da koristi dati fajl kao entropiju za pripremanje generatora pseudoslučajnih brojeva.

Upozori pri ulasku u SSL režim

  Ako je uključeno, bićete obavešteni pri ulasku na sajt pokriven SSL‑om.

Upozori pri izlasku iz SSL režima

  Ako je uključeno, bićete obavešteni pri izlasku sa sajta pokrivenog SSL‑om.

Upozori na slanje nešifrovanih podataka

  Ako je uključeno, bićete obavešteni pre slanja nešifrovanih podataka veb pregledačem.

### Jezičak OpenSSL

Ovde možete ispitati da li je KDE pravilno pronašao biblioteke OpenSSL‑a, klikom na dugme Proba.

Ako proba ne prođe, možete zadati putanju do biblioteka u polju Putanja do deljenih biblioteka OpenSSL‑a.

### Jezičak Vaši sertifikati

Spisak pokazuje vaše sertifikate koje KDE poznaje. Odavde lako možete upravljati njima.

### Jezičak Autentifikacija

Još nije dokumentovan.

### Jezičak Parnjački SSL sertifikati

Padajući spisak pokazuje sajt i lične sertifikate za koje KDE zna. Odavde lako možete upravljati njima.