Мајк
Мекбрајд
mpmcbride7@yahoo.com
Драган
Пантелић

    falcon-10@gmx.de

превод
2005-03-04
3.4.0
КДЕ
К‑контрола
перформансе система
перформансе
предучитавање

## Поставке перформанси

КДЕ користе разнолики корисници на разноврсним рачунарима. Под плаштом перформанси, овај дијалог омогућава кориснику да подеси опције које могу учинити да се рачунар са инсталираним КДЕ‑ом одзива живахније.

Модуле је подељен у два језичка.

### Опције перформанси К‑освајача

#### Примерци К‑освајача

Прва секција овог дијалога, Минимизација коришћења меморије, садржи три опције које одређују највећи број примерака К‑освајача који у истом тренутку могу бити отворени на систему.

Пазите да разликујете примерке К‑освајача од К‑освајачевих прозора или језичака. Број примерака одређује КДЕ, а не корисник. Примерке можете замислити као скривене податке К‑освајачевих прозора и језичака. Један примерак К‑освајача може садржати податке више прозора или језичака. Следећим радио дугмадима не ограничавате број прозора које можете одједном отворити, већ колико може бити отворених примерака К‑освајача.

Важност избора које начините у овом дијалогу постаје очита када нешто пође лоше, тако да је К‑освајач приморан да затворити примерак. Сви К‑освајачеви прозори придружени том примерку К‑освајача биће истовремено затворени (не остављајући времена да се сачувају подаци или локације маркера). Зато, што више отворених примерака дозволите, утолико је мање вероватно да ће се проблем у једном примерку одразити на сав ваш рад. Сваки примерак захтева додатну меморију, што на системима са мање меморије може да буде проблем.

Располажете следећим опцијама:

Никад

  Без ограничења. У сваком тренутку може бити отворен произвољан број примерака К‑освајача. Предност ове опције је у томе што ако се било који примерак К‑освајача сруши, остали остају нетакнути. Мана је што сваки примерак К‑освајача троши додатну меморију.

Само за прегледање фајлова (препоручљиво)

  Ако је ово укључено, број примерака К‑освајача за прегледање Веба може бити произвољан, али само један за управљање фајловима.

Увек (користите пажљиво)

  Ако је ово укључено, у једном тренутку отворен може бити само један примерак К‑освајача. Ово штеди системску меморију, али ако један К‑освајачев прозор падне, без упозорења се затварају сви остали у којима нешто прегледате. Ово треба користити само на системима са озбиљно ограниченом меморијом.

#### Предучитавање

у подсекцији Предучитавање такође се вага између меморије и перформанси.

Предучитавањем се назива учитавање примерка К‑освајача у меморију пре него што га корисник заиста покрене. Позитиван ефекат је у томе што кад корисник затражи КДЕ‑у да учита К‑освајач, прозор се тренутачно појављује, пошто је већи део програма предучитан. Негативно је то што овај примерак К‑освајача троши меморију која би могла послужити другим програмима. Подразумевано, кад корисник затвори К‑освајач, КДЕ заправо не затвара примерак. Тако ће наредно покретање К‑освајача поново бити тренутачно.

Бројчаником Највећи број примерака одржаваних учитаним: може се подесити највећи број предучитаних примерака. Ова опција не утиче на примерке пошто су учитани, а не ограничава ни број примерака које могу користити активни прозори. Једино утиче на број предучитаних примерака.

Кућица Учитај примерак по покретању КДЕ‑а значи дословно то: примерак К‑освајача биће предучитан на сваком покретању КДЕ‑а.

Овим се продужава време покретања КДЕ‑а.

Последња кућица, Увек одржавај барем један учитан примерак, говори КДЕ‑у да желите да увек буде спреман један предучитан, али неискоришћен примерак К‑освајача. Ова опција ће заправо умањити перформансе на неким системима (нарочито онима са ограниченом физичком меморијом).

### Опције системских перформанси КДЕ‑а

Кликните на језичак Систем.

Тренутно постоји само једна опција, Без провере поставе при покретању.

При покретању, КДЕ проверава неколико фасцикли за изменама у постави. До већине измена долази при инсталирању и деинсталирању програма са рачунара. Ово скенирање продужава покретање КДЕ‑а, а најчешће је непотребно, када је постава иста као и при претходном покретању. Ако јесте измењена, КДЕ током скенирања ажурира разне фајлове како би се одржао сливени кориснички утисак.

На располагању вам је могућност прескакања скенирања при покретању. Програмери КДЕ‑а јако предлажу да скенирање не искључујете, како би се избегло потенцијално увођење нестабилности у систем.

Ако ипак изаберете ову опцију:

- КДЕ ће сачекати са скенирањем док се не покрене. Скенирање ће бити извршено по учитавању површи.

- У случају пада КДЕ неће направити контратраг, јер би проблем могао бити повезан са одгођеним скенирањем.

- Искључите ову опцију ако било који програм пада, пошто одгођено скенирање може бити одговорно за то.