Pamela
Roberts
Dragan
Pantelić

    falcon-10@gmx.de

prevod
22.9.2002.
3.1

# Priključci

## Netscapeovi priključci

K‑osvajač trenutno podržava priključke za Netscape 4.h.

Odabir Podešavanje Podesi K‑osvajač...Priključci daće vam dijalog sa dve stranice pod jezičcima: Skeniranje i Priključci.

Stranica Skeniranje upravlja načinom na koji KDE traži Netscapeove priključke. To može biti ili ručno pritiskom na dugme Potraži priključke, ili automatski na svakom pokretanju KDE‑a.

Skeniraju se fascikle nabrojane na spisku Fascikle, tako što se traže fajlovi sa nastavkom `.so`, koji sadrže kôd priključaka. Za svaki takav fajl ispituje se koje MIME tipove podržava. Zatim se stvaraju definicije pronađenih MIME tipova u korisnikovoj fascikli `~/.kde/share/mimelnk`, kako bi i drugi programi postali njih svesni.

Stranica Priključci prikazuje pronađene Netscapeove priključke, navodeći za svaki od njih MIME tipove i nastavke imena fajla po kojima se prepoznaju.

Dijalog takođe sadrži kućicu Globalno aktiviraj priključke, kojom možete uključiti ili isključiti priključke koji mogu biti sadržani u HTML stranicama (jer se mogu smatrati bezbednosnim rizikom).

## K‑osvajačevi priključci

Paket `kdeaddons` sadrži nekoliko korisnih priključaka koji sadejstvuju sa K‑osvajačem na razne načine. Dole je dato kratko objašnjenje o svakom, a detaljnije informacije mogu se dobiti pregledanjem sekcije Priključci u Centru pomoći KDE‑a.

prevod veb stranice

  Koristi sajt AltaVistinog Babelfisha da prevede tekuću HTML stranicu na bilo koji od ponuđenih jezika. Može se pokrenuti pomoću Alatke Prevedi veb stranicu.

filter prikaza fascikle

  Ovim upravljate preko Alatke Filter prikaza, gde možete izabrati po tipu stavke koje se prikazuju u fascikli.

prikazivač DOM stabla

  Izbor Alatke Prikaži DOM stablo otvara novi prozor sa objektnim modelom dokumenta (DOM‑om) tekuće HTML stranice.

overivač HTML‑a

  Pokreće se pomoću Alatke Overi veb stranicu Overi HTML (slanjem). Koristi W3C‑ov overivač HTML‑a nad trenutnom stranicom. Vrlo korisno pri izradi veb stranica.

overivač CSS‑a

  Pokreće se pomoću Alatke Overi veb stranicu Overi CSS (slanjem). Koristi W3C‑ov overivač HTML‑a nad kaskadnim opisom stila tekuće veb stranice.

postavke HTML‑a

  Izaberite Alatke Postavke HTML‑a da uključite i isključite razne postavke HTML‑a bez posezanja u dijalog za podešavanje.

galerija slika

  U režimu menadžera fajlova možete odabrati Alatke Napravi galeriju slika... da stvorite HTML stranicu sa sličicama za sve slike u tekućoj fascikli. Podrazumevano ime HTML stranice je `images.html`, a sličice se stavljaju u novu fasciklu `thumbs`.

izmenjivač korisničkog agenta

  Izaberite Alatke Promeni identifikaciju pregledača za meni iz kojeg možete promeniti nisku korisničkog agenta bez posezanja u dijalog za podešavanje.

arhiviranje veb stranice

  Pozvana pomoću Alatke Arhiviraj veb stranicu..., ova alatka stvara arhivski fajl (`.war`) za trenutno prikazanu veb stranicu, uključujući i sve slike. Kliknite levim na ime arhivskog fajla da prikažete sačuvanu stranu.

medija plejer navigacionog panela

  Prost medija plejer, ugnježden kao stranica sa jezičkom u navigacionom panelu. Na nju možete prevući pesme ili filmove da biste ih pustili.