Lori
Vots
Dragan
Pantelić

    falcon-10@gmx.de

prevod

# SOCKS

SOCKS je protokol za izvršavanje proksi zahteva sa klijenta. Sposoban je za autentifikaciju i šifrovanje saobraćaja, i češće se nalazi u poslovnim okruženjima nego kod kućnih korisnika. Više informacija o SOCKS‑u potražite na NEC‑ovom veb sajtu.

Ovim modulom možete omogućiti mrežno prozirnu upotrebu SOCKS‑a u većini KDE programa.

Podešavanje SOCKS klijenta je van opsega ovog dokumenta, i razlike između uobičajeno korišćenih su velike. Ako već imate izvedbu SOCKS‑a koja funkcioniše, tj. omogućava vam da koristite komandnolinijske klijente (na primer, ako `lynx` ili `ftp` rade), onda prosto popunite kućicu Uključi podršku za SOCKS.

Ako je ova kućica popunjena, dobićete još nekoliko opcija na raspolaganje.

Prvo, treba da izaberete jedan od više SOCKS klijenata koje možete imati instalirane na računaru. KDE će pokušati automatski da ga otkrije ako odaberete Automatski otkrij. Ako znate koji klijent imate, možete odabrati NEC‑ov SOCKS klijent ili Danteov SOCKS klijent. Ako imate posebno izgrađenu biblioteku SOCKS‑a, možete izabrati Koristi posebnu biblioteku, a zatim uneti putanju do nje u polje Putanja.

Ako želite da KDE automatski otkrije SOCKS biblioteku, ali sumnjate da ne traži na pravim mestima, ili ste je instalirali na nestandardnu lokaciju, tada možete dodati još putanja za pretragu u dnu ovog panela. Za dodavanje i uklanjanje putanja koristite dugmad Dodaj i Ukloni.

Dok popunjavate ovaj modul, u svakom trenutku možete pritisnuti dugme Proba i KDE će odmah izdati poruku o tome može li da nađe i pripremi SOCKS.

Učinjene izmene neće uticati na već otvorene programe. Morate ih zatvoriti i ponovo pokrenuti da bi bili u stanju da se povezuju preko SOCKS‑a.

preveo Dragan Pantelić falcon-10@gmx.de