# Priručnik za K‑nalazač

Dirk
Derflinger
ddoerflinger@web.de
Dragan
Pantelić

    falcon-10@gmx.de

prevod
2001
Dirk Derflinger
&FDLNotice;
2004-04-11
1.20.01

K‑nalazač je KDE‑ova alatka za traženje fajlova.

KDE
kdeutils
K‑nalazač
nađi
traži

## Uvod

K‑nalazač je alatka za traženje fajlova za KDE.

### Pokretanje K‑nalazača

K‑nalazač je alatka za traženje određenih fajlova na računaru po imenu, odnosno obrascu imena, i drugim atributima. Na primer, mogu se tražiti fajlovi zadatog tipa, ili sa zadatim slovima u imenu fajla. K‑nalazač pokrećete klikom na Traženje fajlova i fascikli.

## Traženje fajlova

### Jezičak Ime/lokacija

Po pokretanju K‑nalazača, videćete sasvim jednostavan prozor. Unesite ime traženog fajla u polje označeno kao Po imenu:. Unesite fasciklu u kojoj želite da tražite u polje Traži u: (ili kliknite na Pregledaj...). Konačno, pritisnite Enter ili kliknite na Nađi. Ako je popunjeno Uključi potfascikle, biće pretražene i sve potfascikle izabrane fascikle. Rezultati će biti prikazani u polju ispod.

Možete koristiti sledeće džokere:

zvezdica (*)

  Zvezdica zamenjuje proizvoljan broj bilo kojih znakova (čak i nijedan). Na primer, potraga za `pera*` može naći fajlove `pera`, `pera.png` i `pera_ne_sme_procitati_ovo.kwd`, dok `per*.kwd` može naći `periskop.kwd` i `pera_ne_sme_procitati_ovo.kwd`.

znak pitanja (?)

  Nasuprot zvezdici, znak pitanja zamenjuje tačno jedan znak, pa će `per?` naći `pera`, ali `pera?` neće naći ništa, pošto se fajlovi zovu `pera` i `pera.png`. U obrazac možete staviti koliko hoćete znakova pitanja, što će poklopiti tačno toliko proizvoljnih znakova.

Naravno, oba ova džokerska simbola možete upotrebiti i u istom obrascu.

### Jezičak Sadržaj

Tip fajla:

  Ovde možete zadati tip traženog fajla.

Sadrži tekst:

  Upišite reč ili izraz koji treba da sadrže traženi fajlovi. Napomena: ako ovo zadate u velikoj fascikli, ili sa popunjenim Uključi potfascikle pod jezičkom Ime/lokacija, traženje može potrajati.

  Ova opcija neće funkcionisati za sve fajlove nabrojane pod Tip fajla:. Podržani su samo sledeći tipovi fajlova:

  - tekstualni fajlovi, npr. izvorni kod i fajlovi `README`.

  - KWord >= 1.2

  - KPresenter >= 1.2

  - KSpread >= 1.2

  - OpenOfficeov Pisac

  - OpenOfficeova Prezentacija

  - OpenOfficeov Račun

Razlikuj veličinu slova

  Ako uključite ovu opciju, K‑nalazač će naći samo fajlove čija imena tačno poklapaju zadatu veličinu slova. Na primer, `PERA` će poklopiti samo `PERA`, a neće `Pera`.

Regularni izraz

  Ako je instalirana alatka K‑uređivač-regiza (iz paketa `kdeutils`), imaćete i ovu opciju na raspolaganju. Ako je uključite, obrazac za pretragu postaje regularni izraz (skr. regiz). Regularni izrazi su način pisanja uslova pretrage, koji mogu biti vrlo složeni, ali zato i vrlo moćni. Ako vam regularni izrazi nisu poznati, možete izabrati Uredi regularni izraz da otvorite K‑uređivač-regiza. Ova alatka omogućava da grafički izgradite skup uslova, a zatim stvara izraz umesto vas.

  K‑uređivač-regiza je vrlo korisna alatka, koja se pored K‑nalazača može koristiti u mnogim drugim KDE programima. Više informacija naći ćete u okviru sopstvene pomoći K‑uređivača-regiza.

### Jezičak Svojstva

Ovde možete profiniti pretragu. Od posebnih profinjenja, možete izabrati:

Nađi sve stvorene ili izmenjene fajlove:

  Ovde možete ili uneti dva datuma između kojih su fajlovi bili stvoreni ili izmenjeni, ili zadati vremenski period.

Veličina fajla:

  Ovde možete zadati veličinu od koje fajl ne treba da bude veći ili manji.

Vlasnik fajlova:, Vlasnik je grupa:

  Ovde možete zadati korisničko ime i grupu.

## Zasluge i licenca

K‑nalazač

Autorska prava za program:

### Programeri

- Martin Hartig

- Štefan Kulov coolo@kde.org

- Mario Vajlguni mweilguni@sime.com

- Aleks Zepeda jazepeda@pacbell.net

- Miroslav Flidr flidr@kky.zcu.cz

- Hari Porten porten@kde.org

- Dima Rogozin dima@mercury.co.il

- Karsten Pfajfer pfeiffer@kde.org

- Hans Peter Biker bieker@kde.org

- Valdo Bastijan bastian@kde.org

Autorska prava za dokumentaciju, © 2001 Dirk Derflinger ddoerflinger@web.de

preveo Dragan Pantelić falcon-10@gmx.de

&underFDL; &underBSDLicense;

## Instaliranje

### Kako dobaviti K‑nalazač

&install.intro.documentation;

### Zahtevi

Za uspešan rad K‑nalazača treba vam KDE 4.x.

### Kompilovanje i instaliranje

&install.compile.documentation;

&documentation.index;