Majk
Mekbrajd
mpmcbride7@yahoo.com
Jost
Šenk
jost@schenck.de
An Mari
Mafu
annma@kde.org
Dragan
Pantelić

    falcon-10@gmx.de

prevod
2008-05-28
3.2
KDE
K‑kontrola
ikona

## Ikone

### Uvod

KDE stiže sa potpunim skupom ikona u nekoliko veličina. Te ikone koriste se širom KDE‑a: na površi, panelu, u K‑osvajaču kao menadžeru fajlova, na svakoj traci alatki svakog KDE programa, itd. U kontrolnom modulu ikona veoma fleksibilno možete prilagoditi KDE‑ovo rukovanje ikonama.

Snimak ekrana menadžera tema ikona. Prilagođavanje KDE ikona.

U ovom modulu možete:

- instalirati i birati teme ikona;

- birati različite veličine ikona;

- dodeljivati efekte ikonama (npr. učiniti ih poluprovidnim ili obojiti);

- podešavati ove postavke posebno po mestu upotrebe ikona, npr. na površi, trakama alatki, itd.

Imajte u vidu da neke od postavki mogu zavisiti od izabrane teme ikona. Uz KDE se isporučuju tri podrazumevane teme ikona: Kiseonik, Crystal SVG i monohromatska. Dodatne teme boja nalaze se u paketu `kdeartwork`.

Ovaj modul sadrži dve stranice, Tema i Napredno. Tema služi za upravljanje temama ikona, dok pod Napredno možete podesiti kako će se ikone koristiti u KDE‑u.

### Tema

Na vrhu stoji pregled ikona iz trenutne teme. U većini podrazumevanih instalacija KDE‑a na raspolaganju će biti samo jedna tema ikona, Kiseonik. Još neke dolaze zasebno u paketu `kdeartwork`, a teme možete i preuzeti i na Internetu sa sajta KDE‑izgleda.

Dobavi nove teme...

  Da biste ovo koristili, morate biti povezani na Internet. Klik na ovo dugme pozvaće dijalog instalatera, u kojem možete izabrati novu temu ikona. Klikom na Instaliraj instalirate izabranu temu, koja će biti na raspolaganju odmah po kliku na Zatvori.

  Dobavljanje novih tema ikona Dobavljanje novih tema ikona

Instaliraj fajl teme...

  Ako ste preuzeli neke nove teme sa Interneta, klikom na ovo dugme pozivate mali dijalog u kojem možete pregledati i zadati lokaciju arhive teme ikona na disku.

  Instaliranje nove teme ikona Instaliranje nove teme ikona

  Klik na U redu u ovom dijalogu instaliraće temu na koju ste ukazali i staviti je na raspolaganje na spisku tema.

Ukloni temu

  Klikom na ovo dugme uklanjate sve fajlove ove teme sa sistema. Prethodno će vam biti zatražena potvrda da li zaista želite da uklonite fajlove teme.

  Uklanjanje teme Uklanjanje teme

  Klik na Obriši uklanja fajlove teme, a na Odustani ne čini ništa i prekida postupak uklanjanja.

### Napredno

Na ovoj, drugoj stranici kontrolnog modula ikona videćete dve oblasti:

- Pod Upotreba ikone možete odabrati koju posebnu upotrebu ikona želite da podesite, na primer na traci alatki ili panelu.

  Izbor ikona za podešavanje Izbor ikona za podešavanje

- U oblasti pregleda možete videti kako će izgledati odabrana vrsta ikona s trenutnim postavkama. Imajte na umu da stanje ovog pregleda takođe zavisi od stanja ikone izabranog među efektima ispod (objasnićemo ovo u daljem).

Pri podešavanju ikona prvo odaberite upotrebu ikona koje želite da podesite. Menjajte postavke sve dok vam se prikaz ne dopadne. Zatim možete izabrati i podesiti narednu upotrebu ikona, itd. Na kraju, ako ste zadovoljni postavkama, kliknite na U redu ili Primeni da primenite izmene.

Još dve opcije treba uzeti u obzir, Veličina i Efekti.

#### Veličina ikona

Postavljanje veličina ikona Postavljanje veličina ikona

Dve su opcije vezane za veličinu ikona. Prvo, možete birati sa spiska veličina ikona. Drugo, možete reći KDE‑u da crta sve ikone udvostručenim pikselima. Veće veličine ikona naročito su korisne osobama slabijeg vida.

Od teme ikone koju ste odabrali u kontrolnom modulu tema ikona zavisi koje će veličine biti ponuđene na spisku. Na primer, niskokolorna tema ikone nudi samo veličine 16 i 32 za ikone površi i 16, 22 i 32 za ikone trake alatki. Visokokolorna tema nudi veličine 16, 32 i 48, kao i od 64 do 128. Međutim, pošto KDE ne može sadržati sve ove ikone statički, ikone u veličinama od 64 do 128 stvaraju se automatski, zbog čega mogu biti nešto nižeg kvaliteta.

Ako vam veličine ponuđene izabranom temom ikona nisu dovoljne, još uvek vam ostaje opcija Udvostručeni pikseli. Ako je uključena, sve ikone će imati dvostruko veće piksele, tj. blok 2×2 namesto jednog piksela. Dok ovo omogućava postizanje vrlo velikih ikona, kvalitet je loš: ikone će izgledati „kockasto“, efekat kojeg se možda sećate ako ste odrasli uz Sinclairov ZX Spectrum ili tako nešto. Ako su vam pak veličine ikona iz visokokolorne teme dovoljne, izgledaće znatno bolje nego niskokolorna tema sa udvostručenim pikselima.

Možete odabrati i animirane ikone, pošto mnoge ikone imaju pridružene animacije. Popunite kućicu Animirane ikone da uključite ovaj efekat. Ali pazite, animacija može biti spora ili isprekidana ako vam je grafička kartica stara ili ponestaje memorije.

#### Efekti

Postavljanje efekata ikona Postavljanje efekata ikona

Najzad, možete podesiti primenu izvesnih filtera na ikone u jednom od ova tri stanja:

osnovna

  Ovako će ikona normalno izgledati.

aktivna

  Ovako će ikona izgledati sa pokazivačem miša iznad nje.

isključena:

  Ikona će ovako izgledati ako je isključena njoj pridružena radnja, tj. kada klik na nju ne daje nikakav rezultat.

Izaberite jedno od ovih stanja i pritisnite dugme Postavi efekat... da podesite odgovarajući efekat ikone. Imajte u vidu da će ovo podešavanje uticati samo na ikone iz trenutno izabrane kategorije pod Upotreba ikone (vidi gore). Na primer, podešavanje efekta za aktivne ikone na traci alatki neće uticati na aktivne ikone koje se koriste na drugim mestima.

Ispod spiska stanja ikona nalaze se dve opcije: možete podesiti efekat i odabrati opciju Poluprovidne, koja čini da se pozadina „probija“ kroz ikone. Desno od spiska efekata je dugme klizača za prosleđivanje dodatnih parametara filteru, boje i količine.

Na ikone se mogu primeniti sledeći efekti:

bez efekata

  Ikone će se koristiti bez primene ikakvog efekta.

zasivljeno:

  Pod ovim filterom ikone postaju sivkastije. Kliknite na Podesi... da podesite intenzitet filtera. Zapazite da se u većini korisničkih sučelja ovaj efekat koristi samo za isključene ikone.

obojeno:

  Ikone će biti obojene posebnom bojom. Na primer, mogli biste podesiti da aktivne ikone (one nad kojima je pokazivač miša) imaju zlatni odsjaj. Dugmadima boje i količine podešavate ciljnu boju i stepen bojenja.

gama:

  Na ikone će biti primenjena drugačija vrednost game. Ako niste fotograf i ne znate šta je gama, vrlo je slična kontrastu. Da biste stekli osećaj za ovaj efekat, poigrajte se malo sa postavkama game klikom na Podesi....

odzasićeno:

  Ikone će se crtati odzasićeno. Sasvim slično postavci boje na televizoru. Kliknite na Podesi... da podesite jačinu odzasićenja.

monohromatsko:

  Ikone će se crtati u samo dve izabrane boje.