Lori
Vots

# Dobijanje pomoći

## Korisnički priručnici

Većina programa dolazi sa obimnim korisničkim priručnikom
, do kog možete doći na razne načine:

- Pritiskom F1 unutar programa.

- Iz trake menija: Pomoć Priručnik za program.

- Pregledanjem priručnikâ u K‑centru-pomoći.

- Korišćenjem U/I zahvata pomoći u K‑osvajaču. Prosto upišite u traku lokacije `help:/ime-programa`.

- Na vezi, na http://docs.kde.org

## Kontekstna i „šta‑je‑ovo“ pomoć

Mnogi programi takođe obezbeđuju kontekstnu pomoć u dva oblika: kroz oblačiće i šta‑je‑ovo.

### Oblačići

Oblačići su mali informativni prozori u vidu balončića, koji se prikazuju kad lebdite mišem iznad stavke na ekranu, bez kliktanja.

KDE koristi oblačiće na mnogim mestima da obezbedi sažetu pomoć ili informacije o stavci na ekranu. Na primer, mnoga dugmad na trakama alatki u programima prikazaće svoje ime u oblačiću ako zastanete ili lebdite mišem iznad njih.

Oblačići imaju još jednu namenu, koja nije specifično vezana za pomoć. U K‑osvajaču kao menadžeru fajlova i na površi, oblačići mogu da pruže informacije o fajlovima. One se obično nazivaju metapodacima.

Više o oblačićima metapodataka možete pronaći u sekciji o K‑osvajaču kao menadžeru fajlova.

### Šta‑je‑ovo

Pomoć „Šta‑je‑ovo“ obično je detaljnija nego oblačići. Njoj možete pristupiti na dva načina:

- Pritiskom na dugme ? u naslovnoj traci prozora.

- Pritiskom kombinacije tastera Shift F1.

Kursor će poprimiti oblik pokazivača sa znakom pitanja sa strane. Kliknite na stavku o kojoj želite da saznate i prikazaće se mali prozor sa informacijama.

## Poštanske liste, grupe i IRC

### Poštanske liste

KDE pruža mnoge poštanske liste koje vam mogu pomoći i snabdeti vas uputstvima za korišćenje i podešavanje radne površi.

Neke liste koje vam mogu biti od koristi:

KDE‑ova korisnička lista

  U žiži ove poštanske liste su pitanja i diskusije o korišćenju KDE‑a koja ne zavise od operativnog sistema. Ovde ne spadaju pitanja koja se odnose na neki OS posebno. Na primer, pitanje „Kako da promenim veličinu margine u KWordovim dokumentima“ spada u ovu listu, dok „Kako da postavim štampač pomoću KDE‑a pod Unix-OS‑om Iks.Ipsilon“ ne spada. Ovde postavljena pitanja i diskusije treba da se odnose na sve korisnike KDE‑a koji koriste određeni KDE softver, a ne samo na one što koriste isti operativni sistem.

  Na ovu listu možete se pretplatiti preko https://mail.kde.org/mailman/listinfo/kde.

  Arhive možete naći na http://lists.kde.org/.

Lista KDE-Linux

  U žiži ove liste su pitanja i diskusije u vezi sa korišćenjem KDE‑a pod Linuxom. Pitanja i diskusije mogu se ticati bilo čega s čime se susreće korisnik radne površi koji radi sa KDE‑om na nekom linux sistemu. Stoga ovde spadaju pitanja kao što je „Kako da podesim mrežni štampač za štampanje iz KDE‑a na linux-distrou Iks.Ipsilon“. Ako vam je draža lista ograničena na pitanja i diskusije u vezi sa KDE‑om nezavisne od OS‑a, koristite opštu KDE‑ovu poštansku listu.

  Na ovu listu možete se pretplatiti preko https://mail.kde.org/mailman/listinfo/kde-linux.

  Arhive možete naći na http://lists.kde.org/.

### IRC

Na Freenodeu (`irc.freenode.net`) postoji kanal `#kde`, za podršku i opšti razgovor o KDE‑u. Kao i obično, kanalu možete pristupiti korišćenjem jednog od KDE‑ovih popularnih IRC klijenata, u koje spadaju Konverzacija, KSirc, kao i Kopete. Za više informacija pogledajte sekciju .

## Dodatni resursi

Postoji još mnogo resursa koji mogu biti od koristi. Nabrojimo neke:

dot.kde.org

  Ovaj veb sajt je pretraživi resurs vesti o KDE‑u, gde možete pronaći mnoštvo inovacija iz sveta KDE‑a.

kde-look.org

  Vrhunski resurs za i‑bombone KDE‑a, u šta spadaju teme, dekoracije prozora, tapeti, teme miša i ikone za KDE površ. Zapazite da sajt sadrži i kako‑da sekciju o instaliranju najpopularnijih među njima.

wiki.kde.org

  Zvaničan KDE‑ov viki. Odavde možete pristupiti obilju podataka, koji sežu od često postavljanih pitanja i kako‑da‑ova, do saveta i trikova. Viki pak, nikad ne bi trebalo da bude zamena za priručnik određenog programa ili zvaničnu dokumentaciju KDE‑a.