Френсис
Ђанарос
francisg@gmail.com

# Програми из Екстраопреме КДЕ‑а

Ово су програми које су директно повезани са КДЕ‑ом, као пројектом, али нису садржани у главним пакетима КДЕ‑а, већ се испоручују засебно. За то постоје бројни разлози, као што је дуплирање функционалности, или једноставно исувише уско поље примене. Ипак, најчешћи случај је да развијачи тих програма не желе да се они појаве у главном КДЕ‑овом пакету, бирајући радије да следе сопствене циклусе издања. Без обзира на то, програме у Екстраопреми КДЕ званично одобрава, и многи од њих су веома популарни.

## Расположиво у Екстраопреми КДЕ‑а

### Мултимедија

Амарок

  Напредан и свеобухватан музички плејер који може да пушта МП3, ВАВ и ОГГ аудио фајлове, и друге. Нема овде места да се наброје комплетне могућности Амарока, па ево само неких подразумеваних. Амарок може аутоматски да скида слике омота, угњежђује текстове нумера, и ствара за око пријатне визуелизације. Амарок остаје — као и највећи део КДЕ‑а — потпуно прилагодљив: садржи моћно скриптно сучеље, а контекстни прегледач се лако може стилизовати ЦСС‑ом. Амарок такође подржава неколицину позадина, као што су Гстример, Ксине, НММ, МАС, Акод и Артс.

  - Веб сајт: http://amarok.kde.org.

  - Погледајте приручник уписивањем `help:/аmarok`, у К‑освајачеву траку локације, или одабиром у К‑центру-помоћи. Ако још нисте инсталирали Амарок, па стога немате приручник, онда га можете погледати на вези.

К3б

  Равнајући програм за резање ЦД‑ова и ДВД‑ова за КДЕ. К3бом можете стварати фајл, видео и аудио ЦД‑ове (садржи прикључке за ВАВ, МП3, ФЛАЦ и ОГГ). Могу се уписивати и учитавати пројекти, подржано је чупање са ЦД‑ова, те потпуно копирање ЦД‑ова и ДВД‑ова.

  - Сажетак у Екстраопреми: http://extragear.kde.org/apps/k3b/

  - Веб сајт: http://k3b.org.

  - Приручник за К3б

### Графика

Дигикам

  Програм за удобно управљање и увоз дигиталних фотографија. У могућности спада потпуна функционалност означавања, систем прикључака и свеобухватно коментарисање. Дигикам такође користи КИПИ, КДЕ‑ово сучеље прикључака за слике, чиме доприноси иницијативи за стварање заједничке инфраструктуре прикључака који се могу делити међу графичким програмима у КДЕ‑у (као што су Гвенвју, Сликоприказ и Кимдаба).

  - Веб сајт: http://digikam.org .

  - Приручник за Дигикам

Гвенвју

  Још један напредан приказивач слика, који може да учитава и уписује све формате слика које КДЕ подржава, као и да приказује Гимпов формат (`.xcf`). Гвенвју може да изводи неке графичке обраде (ротирање, одражавање) и потпуно подржава У/И захвате (што омогућава коришћење преко ФТП‑а). У остале могућности спада и управљање операцијама, као што су копирање, налепљивање, премештање и брисање.

  - Веб сајт: http://gwenview.sourceforge.net/.

  - Приручник за Гвенвју

Сликоприказ

  Приказивач слика за КДЕ богат могућностима, који може да приказује бројне формате, укључујући ЈПЕГ, ПНГ, (анимирани) ГИФ и МНГ. Састоји се од стаблоликог оквира, оквира фасцикли и прегледа, и приказивачког оквира. Већи приказивачки оквир може се заменити мањим за фасцикле и прегледе. Сликоприказ може да даје преглед и приказ слика из вишеструких фасцикли, и да тражи истоветне слике. Такође омогућава приказ преко целог екрана, увеличање, сортирање, превлачење са К‑освајачем, као и преглед слика из компресованих архива.

  - Веб сајт: http://www.jalix.org/projects/showimg/

  - Приручник за Сликоприказ

Кимдаба

  Кимдаба („КДЕ‑ова база слика“) покушава да обезбеди ефикасно решење за организацију стотина, па и хиљада слика. Пошто је врхунски оптимизована за додавање тумачења сликама, налажење жељене слике Кимдабом питање је секунди.

  - Веб сајт: http://ktown.kde.org/kimdaba/ .

  - Приручник за Кимдабу

### Мрежа

Конверзација

  Свеобухватни клијент за ИРЦ, који подржава кодирања по каналу, преузимање и настављање преноса фајлова, допуну и истицање надимака, као и тесну интеграцију са Контактом и остатком КДЕ‑а.

  - Веб сајт: http://konversation.kde.org.

  - Приручник за Конверзацију

К‑МЛдонки

  КДЕ‑ово сучеље за МЛдонки, моћну алатку за п2п дељење фајлова. Лако прилагодљив, с графичким приказом пропусности и мрежне статистике у стварном времену, и још много тога.

  - Веб сајт: http://kmldonkey.org/.

  - Приручник за К‑МЛдонки

К‑немо

  Приказује икону у системској касети за свако мрежно сучеље. Облачићи и информативни дијалог пружају даље информације о сучељу. Пасивни искакачи обавештавају о променама на сучељу, а интегрисан је и цртач саобраћаја.

  - Унос на КДЕ програмима: http://www.kde-apps.org/content/show.php.

### Алатке

Фајлајт

  Једноставан, а ипак идеалан програм за графички приказ потрошње простора на диску. Фајлајт описује потрошњу представљајући фајл систем као концентричне кружне сегменте.

  - Веб сајт: http://www.methylblue.com/filelight/.

  - Приручник за Фајлајт

К‑рецепти

  КДЕ‑ова алатка за управљање базом рецепата, са предусретљивим сучељем. Потпуно подржава прављење и уклањање састојака и јединица, помаже око дијета, може да израчунава калорије, витамине, угљене хидрате, итд. Још неке предности су прилагодљивост и способност даљег проширења.

  - Веб сајт: http://http://krecipes.sourceforge.net

  - Приручник за К‑рецепте

## Сродне информације

### Сродне информације и везе

- Треба нагласити да је претходним представљен тек мали избор КДЕ софтвера из Екстраопреме. Да бисте погледали све у њој расположиве програме и алатке, посетите домаћу страну Екстраопреме, где је обезбеђен краћи сажетак о сваком програму.

- Већина приручника за програме из Екстраопреме може се погледати на http://docs.kde.org.

- Да поновимо: читав низ других КДЕ програма, и оних изван пројекта, можете наћи на популарном веб сајту http://kde-apps.org.