Krišna
Tateneni
tateneni@pluto.njcc.com
Dragan
Pantelić

    falcon-10@gmx.de

prevod
2003-10-16
3.2
KDE
K‑kontrola
lozinka

## Lozinke

### Uvod

Ovaj kontrolni modul daje vam opcije za podešavanje načina na koji KDE su postupa sa lozinkama. KDE su će vas pitati za lozinku kad pokušate da izvedete neke privilegovane radnje, kao što su izmene datuma i vremena uskladištenih na sistemskom satu, ili dodavanje novih korisnika na računar.

Privilegovane radnje poput gore opisanih može izvesti samo koren (root) ili drugi korisnik sa administratorskim dozvolama na sistemu. Ako želite da izvedete ove radnje, moraćete uneti lozinku korenog naloga.

Opcije u ovom modulu ne utiču na ponašanje lozinki u drugim programima (npr. u K‑pošti).

### Upotreba

Postoje dve postavne opcije za lozinke. Prvom određujete vizuelni odziv pri unosu lozinki. Stvarni znakovi nikad se ne pokazuju na ekranu. Možete odabrati da svaki znak bude predstavljen zvezdicom (*), a ako želite da otežate nekome ko posmatra ekran da prebroji koliko znakova ima u lozinki, i da svaki znak bude predstavljen trima zvezdicama. Tu je i opcija da nema nikakvog vizuelnog odziva, tj. da se ništa ne pojavljuje na ekranu dok kucate lozinku.

Ako se nalazite u razložno bezbednom okruženju, možete uključiti opciju Pamti lozinke, a zatim odabrati vremenski interval u minutima preko brojčanika Prekovreme. (Možete ili upisati broj između 5 i 1200 minuta, ili koristiti strelice na brojčaniku).

Ako je izabrana opcija Pamti lozinke, KDE su vam neće tražiti lozinku određeno vreme pošto ste je jednom uneli. Imajte, pak, na umu da ovo umanjuje bezbednost vaše radne stanice.

Ako radite u nesigurnom području, poput javno dostupne radne stanice, treba da izbegavate opciju Pamti lozinke. Ako ste u nešto manje sigurnom području (umesto potpuno nesigurnom), možete takođe izabrati kraće prekovreme do brisanja lozinke.