Džesika
Hol

# Umreženost i X

Pogrešno podešena umreženost često može biti uzrok sporog pokretanja KDE programa, ili u najgorem slučaju nepokretanja. X server ima moćno klijentsko-serversko sučelje i veoma je svestan mreže.

X koristi ime domaćina i za stvaranje jedinstvenog ključa za ovlašćivanje, i za poimanje gde da šalje prozore koje iscrtava na ekranu (putem $`DISPLAY`). Ako računar ne zna sopstveno ime, potrošiće silno vreme pokušavajući da se pronađe — neprilika koju možete izbeći prostim podešavanjem imena domaćina za računar.

Zavirite u fajl `/etc/hosts` i pobrinite se da postoji unosa lokalnog domaćina na vrhu fajla, nešto nalik ovome (posle bilo kakvih komentara):

    127.0.0.1        localhost

Takođe bi trebalo da dodate puno kvalifikovano ime domena, kratko ime, i uobičajenu IP adresu računara (ako ima statički IP). Ako se IP adresa dodeljuje dinamički putem DHCP‑a, možete prosto upotrebiti adresu uređaja kružne petlje.

    127.0.0.1        hal.btl                hal                 (DHCP)
    192.168.0.1        hal.btl                hal                (statička)

Pobrinite se da zaštitni zid nije toliko restriktivan da zaustavlja pakete ka uređaju kružne petlje. Na primer, ako je u IP-tabelama podrazumevano pravilo na lanac `INPUT` za ovaj uređaj postavljeno na bilo šta drugo sem `ACCEPT`, dovešće do problema s performansama X‑a. Da biste ovo proverili, unesite:

    %iptables-save | grep lo
    -A INPUT -i lo -j  ACCEPT

Pravilo ``-A` `INPUT` `-i` `lo` `-j` `ACCEPT`` trebalo bi uvek da funkcioniše, osim ako nema drugih pogrešno podešenih pravila (poput `DROP` na lancu `OUTPUT`).