Кришна
Татенени
tateneni@pluto.njcc.com
Драган
Пантелић

    falcon-10@gmx.de

превод
2003-10-16
3.2
КДЕ
К‑контрола
лозинка

## Лозинке

### Увод

Овај контролни модул даје вам опције за подешавање начина на који КДЕ су поступа са лозинкама. КДЕ су ће вас питати за лозинку кад покушате да изведете неке привилеговане радње, као што су измене датума и времена ускладиштених на системском сату, или додавање нових корисника на рачунар.

Привилеговане радње попут горе описаних може извести само корен (root) или други корисник са администраторским дозволама на систему. Ако желите да изведете ове радње, мораћете унети лозинку кореног налога.

Опције у овом модулу не утичу на понашање лозинки у другим програмима (нпр. у К‑пошти).

### Употреба

Постоје две поставне опције за лозинке. Првом одређујете визуелни одзив при уносу лозинки. Стварни знакови никад се не показују на екрану. Можете одабрати да сваки знак буде представљен звездицом (*), а ако желите да отежате некоме ко посматра екран да преброји колико знакова има у лозинки, и да сваки знак буде представљен трима звездицама. Ту је и опција да нема никаквог визуелног одзива, тј. да се ништа не појављује на екрану док куцате лозинку.

Ако се налазите у разложно безбедном окружењу, можете укључити опцију Памти лозинке, а затим одабрати временски интервал у минутима преко бројчаника Прековреме. (Можете или уписати број између 5 и 1200 минута, или користити стрелице на бројчанику).

Ако је изабрана опција Памти лозинке, КДЕ су вам неће тражити лозинку одређено време пошто сте је једном унели. Имајте, пак, на уму да ово умањује безбедност ваше радне станице.

Ако радите у несигурном подручју, попут јавно доступне радне станице, треба да избегавате опцију Памти лозинке. Ако сте у нешто мање сигурном подручју (уместо потпуно несигурном), можете такође изабрати краће прековреме до брисања лозинке.