9.5.2009.
4.00.00

# Priručnik za Sistem pomoći KDE‑a

## Sistem pomoći KDE‑a

Sistem pomoći KDE‑a projektovan je da pojednostavi pristup uobičajenim unix izvorima pomoći (uputne i infostranice), kao i sopstvenoj dokumentaciji KDE‑a (u XML formatu).

Svi osnovni KDE programi potpuno su dokumentovani, zahvaljujući naporima dokumentacionog tima. Ako želite da pomognete u ovome, pridružite se poštanskoj listi i pišite timu na kde-doc-english@kde.org. Prethodno iskustvo nije neophodno, samo poletnost i strpljenje.

Ako želite da pomognete prevođenju KDE dokumentacije na svoj maternji jezik, potražite informacije, uključujući i koordinatore za svaki jezički tim, na veb sajtu lokalizacije KDE‑a i u odeljku Kontakt ovog dokumenta.

### Instalacija

K‑centar-pomoći je sastavni deo osnovne instalacije KDE‑a, i dolazi sa svakom kopijom KDE‑a. Prebiva u paketu `kdebase-runtime`, koji se može preuzeti sa ftp://ftp.kde.org/pub/kde/, ali se verovatno već nalazi u skupu paketa vašeg operativnog sistema.

## Pozivanje pomoći

K‑centar-pomoći možete dozvati na nekoliko načina:

iz menija Pomoć

  Pomoć se verovatno najčešće poziva iz samog programa. Izaberite F1 Pomoć Priručnik za [program] da otvorite njegov priručnik.

iz pokretača programa Odskok

  Kliknite na veliko K‑dugme na panelu, pa izaberite jezičak programi, a pod njim Pomoć. To će otvoriti K‑centar-pomoći na podrazumevanoj stranici dobrodošlice.

iz komandne linije

  K‑centar-pomoći se može pokrenuti pomoću URL‑a za prikaz fajla. URL‑ovi su priloženi i za uputne i infostranice. Koriste se na sledeći način:

  pomoć programa

    `khelpcenter` `help:/kedit`

    Otvara pomoć za K‑uređivanje na stranici sadržaja.

  lokalni URL

    `khelpcenter` `file:/ usr/local/src/qt/html/index.html`

  uputna stranica

    `khelpcenter` `man:/strcpy`

  infostranica

    `khelpcenter` `info:/gcc`

  Poziv `khelpcenter` bez parametara otvara početnu stranicu dobrodošlice.

## Sučelje K‑centra-pomoći

Sučelje K‑centra-pomoći sastoji se od dva okna s podacima.

Traka alatki i meniji detaljnije su objašnjeni pod .

Dokumenti sadrže sopstvene alatke za navigaciju. Njima dokument možete pratiti ili redom, preko veza Sledeće, Prethodno i Početak, ili nešto slobodnije, prateći hiperveze u tekstu.

Veze mogu voditi ili u druge odeljke istog dokumenta, ili u druge dokumente. Ikonama Nazad (strelica ulevo) i Napred (strelica udesno) na traci alatki možete se kretati kroz dokumente koje ste posetili u tekućoj sesiji.

Dva okna prikazuju sadržaj sistema pomoći (levo) i same dokumente pomoći (desno).

### Okno Sadržaj

Okno Sadržaj dato je na levoj strani prozora K‑centra-pomoći. Kao što biste i očekivali, razdvajač oknȃ̑ možete šetati tako da uvek komotno čitate sadržaj jednog od njih.

Okno Sadržaj je dodatno podeljeno u dva jezička, jedan s menijem koji daje sve dokumente pomoći dostupne K‑centru-pomoći, i drugi sa pojmovnikom terminologije KDE‑a.

#### Meni Sadržaj

Sadržaj podrazumevano daje sledeće stavke:

Dobro došli u KDE

  Sadrži veze ka informacijama o KDE‑u i izvlačenju maksimuma iz KDE‑a.

Korisnički priručnik KDE‑a

  Temeljno istraživanje KDE‑a: instalacija, podešavanje i prilagođavanje, korišćenje.

Uputstva za programe

  Sopstvena dokumentacija KDE‑a. Svi KDE programi dokumentovani su u XML formatu, koji se pretvara u HTML kada pozovete pomoć. Ovaj odeljak nabraja sve KDE programe, uz kratak opis i vezu ka potpunoj dokumentaciji datog programa.

  Programi su prikazani u razgranatom stablu koje podražava podrazumevanu strukturu KMenija, tako da lakše možete naći program koji tražite.

Moduli kontrolnog centra

  Spisak veza ka raznovrsnim modulima kojima se pristupa kroz Sistemske postavke KDE‑a.

U/I zahvati

  Spisak veza ka dokumentaciji raznih K‑U/I modula.

Uputstvo za Plasmu

  Uputstvo za najuočljiviji stub KDE‑a, Plasmu, središnje sučelje ka površi.

Tutorijali

  Kratki tutorijali, u obliku razrade postupaka ili opštih informacija.

Uputne stranice naredbi

  Uputne stranice su tradicionalni format dokumentacije na vezi za unix sisteme. Većina programa na sistemu imaće svoju uputnu stranicu. Pored njih, uputne stranice postoje i za programske funkcije i formate fajlova.

Pregledanje info stranica

  Texinfo dokumentaciju koriste razne GNU‑ove naredbe, kao što su `gcc` (kompilator C‑a/C++a), `emacs`, i mnoge druge.

Često postavljana pitanja o KDE‑u

  Pitanja koja se često postavljaju o KDE‑u i odgovori na njih.

Podaci o kontaktima

  Kako da kontaktirate programere KDE‑a, i kako da se pridružite poštanskim listama.

KDE na Webu

  Veze ka KDE‑u na Webu, kao što su zvanični veb sajt KDE‑a i drugi korisni sajtovi.

Podržavanje KDE‑a

  Kako da pomognete i uključite se u razvoj.

### Odeljci uputnih i infostranica

Uputne stranice su standardna unix uputstva, nebrojeno godina u službi po raznim operativnim sistemima. Često su krajnje temeljite, najbolji izvor informacija o unix naredbama i programima. Ljudi kada kažu „RTFM“, uputstvo koje imaju u vidu često je baš neka uputna stranica.

Uputne stranice nisu savršene. Umeju da idu u dubinu i sitne tehničke detalje, pošto ih često pišu programeri za programere. U nekim slučajevima to ih čini nepredusretljivim, pa čak i bezmalo potpuno nerazumljivim mnogim korisnicima. Ipak, one su najbolji izvor čvrstih činjenica za većinu programa komandne linije, a često i jedini.

Možda ste se zapitali šta znači broj kada pročitate nešto kao `man(1)` — broj označava odeljak uputstva u kome se stranica nalazi. K‑centar-pomoći koristi ove brojeve da raspodeli mnoge uputne stranice po temama, olakšavajući vam tako pregled informacija kada samo razgledate uputstva.

Postoje i tzv. infostranice, koje su zamišljene kao zamena za uputne stranice. Održavaoci nekih programa više ne dopunjuju uputne stranice, tako da ako je na raspolaganju i uputna i infostranica, obično infostranica sadrži ažurnije podatke. Većina programa pak ima ili jednu ili drugu, retko obe. Ako je program za koji tražite uputstvo neka GNU‑ova alatka, najverovatnije će imati infostranicu umesto uputne.

#### Kretanje unutar infostranica

Infodokumenti su uređeni hijerarhijski. Pojedine stranice nazivaju se čvorovima, i svi dokumenti imaju najviši čvor, tj. početnu stranicu. Na početak dokumenta možete se vratiti pritiskom na Vrh.

Prethodno i Sledeće koriste se za prelazak ne prethodnu ili sledeću stranicu na trenutnom nivou hijerarhije.

Klikom na stavku menija u okviru dokumenta prelazite na niži nivo u hijerarhiji. Nagore u hijerarhiji vraćate se klikom na Gore.

Uputne su date slično kao infostranice, tako da je indeks odeljka najviši čvor, a svaka uputna stranica nivo ispod. Jednoj uputnoj stranici odgovara tačno jedna stranica pomoći.

### Pojmovnik KDE‑a

Pojmovnik služi brzim upitima za definicije pojmova iza reči koje su vam nepoznate. Kreću se od programa i tehnologija posebnih za KDE, do opštih termina u unix računarstvu.

U levom oknu možete videti prikaz stabla, u jednom od dva oblika: Abecedno ili Po temi. Oba navode iste stavke, ali drugačije poređane, kako biste brzo našli ono što vas zanima.

Dok se krećete prikazom stabla levo, stavke koje budete birali prikazivaće se desno.

### Meniji i trake alatki

K‑centar-pomoći ima minimalističko sučelje, kako biste mogli da se usredsredite na pomoć, a ne na upotrebu samog pregledača pomoći.

Traka alatki sadrži sledeće ikone:

#### Ikone u traci alatki

Sadržaj

  Skok na glavnu stranicu dobrodošlice K‑centra-pomoći.

Nazad

  Prelazak na stranicu koju ste prethodno gledali.

Napred

  Prelazak na narednu stranicu. Ova je ikona aktivna samo kada ste već upotrebili Nazad.

Štampaj okvir...

  Štampanje sadržaja trenutno vidljive stranice.

Kopiraj

  Kopira tekst u klipbord, radi nalepljivanja u drugi program.

Nađi

  Traženje reči na trenutno vidljivoj stranici.

Povećaj font

  Uvećavanje veličine teksta u oknu prikazivača.

Smanji font

  Smanjivanje veličine teksta u oknu prikazivača. Ova je ikona aktivna samo kada ste prethodno uvećali tekst.

Meniji sadrže sledeće stavke:

Fajl
  Fajl Štampaj okvir...

    Štampanje sadržaja trenutno vidljive stranice.

  Ctrl Q Fajl Napusti

    Zatvaranje i napuštanje K‑centra-pomoći

Uređivanje
  Ctrl C Kopiraj

    Kopira izabrani tekst u klipbord.

  Ctrl A Uređivanje Izaberi sve

    Izbor svog teksta na tekućoj stranici.

  Ctrl F Uređivanje Nađi...

    Traženje reči na trenutno vidljivoj stranici.

Prikaz
  Prikaz Postavi kodiranje

    Promena kodiranje tekuće stranice. Obično je podrazumevana postavka Samootkrivanje zadovoljavajuća, ali ako tekst ipak nije ispravno prikazan, izbor određenog kodiranja ga može popraviti.

Idi
  Idi Nazad

    Skok na stranicu koju ste prethodno čitali.

  Idi Napred

    Ako ste išli unazad putem ikone ili stavke u meniju, ovom stavkom možete se ponovo vraćati unapred.

  Idi ...

    Na dnu menija Idi nalazi se istorijat, spisak poslednjih nekoliko stranica koje ste gledali. Izborom neke od njih otići ćete direktno na nju.

Postavke
  Postavke Prikaži traku alatki

    Sakriva traku alatki, u kojoj su poređane ikone na vrhu prozora programa.

  Postavke Prikaži traku stanja

    Prikazuje ili sakriva traku stanja, smeštenu na dnu prozora programa.

  Postavke Podešavanje fonta...

    Ovde možete podesiti porodicu i veličinu fontova u K‑centru-pomoći.

  Postavke Izgradi pretraživački indeks...

    Ako vaša distribucija to podržava, možete izgraditi indeks izraza za pretragu.

  Postavke Podesi prečice...

    Podesite prečice koje pruža K‑centar-pomoći.

  Postavke Podesi trake alatki...

    Podesite trake alatki koje pruža K‑centar-pomoći.

## Zasluge i licence

K‑centar-pomoći

Prvobitno razvio Matijas Elter elter@kde.org

Tekući održavalac je Kornelijus Šumaher schumacher@kde.org

&underFDL; &underGPL;