Лори
Вотс
Драган
Пантелић

    falcon-10@gmx.de

превод

# СОКС

СОКС је протокол за извршавање прокси захтева са клијента. Способан је за аутентификацију и шифровање саобраћаја, и чешће се налази у пословним окружењима него код кућних корисника. Више информација о СОКС‑у потражите на НЕЦ‑овом веб сајту.

Овим модулом можете омогућити мрежно прозирну употребу СОКС‑а у већини КДЕ програма.

Подешавање СОКС клијента је ван опсега овог документа, и разлике између уобичајено коришћених су велике. Ако већ имате изведбу СОКС‑а која функционише, тј. омогућава вам да користите команднолинијске клијенте (на пример, ако `lynx` или `ftp` раде), онда просто попуните кућицу Укључи подршку за СОКС.

Ако је ова кућица попуњена, добићете још неколико опција на располагање.

Прво, треба да изаберете један од више СОКС клијената које можете имати инсталиране на рачунару. КДЕ ће покушати аутоматски да га открије ако одаберете Аутоматски откриј. Ако знате који клијент имате, можете одабрати НЕЦ‑ов СОКС клијент или Дантеов СОКС клијент. Ако имате посебно изграђену библиотеку СОКС‑а, можете изабрати Користи посебну библиотеку, а затим унети путању до ње у поље Путања.

Ако желите да КДЕ аутоматски открије СОКС библиотеку, али сумњате да не тражи на правим местима, или сте је инсталирали на нестандардну локацију, тада можете додати још путања за претрагу у дну овог панела. За додавање и уклањање путања користите дугмад Додај и Уклони.

Док попуњавате овај модул, у сваком тренутку можете притиснути дугме Проба и КДЕ ће одмах издати поруку о томе може ли да нађе и припреми СОКС.

Учињене измене неће утицати на већ отворене програме. Морате их затворити и поново покренути да би били у стању да се повезују преко СОКС‑а.

превео Драган Пантелић falcon-10@gmx.de