Марк
Донохоу
Мартин
Р.
Џоунс
Мајк
Мекбрајд
Драган
Пантелић

    falcon-10@gmx.de

превод
2005-01-18
3.4
КДЕ
К‑контрола
позадина
тапет

## Позадина

Модул позадине допушта вам да подесите боје или тапете за позадину површи.

Састоји се од четири области:

1. област избора површи

2. област за избор слика позадине

3. монитор прегледа позадине

4. област за одређивање боје позадине

Избор површи

  Падајући списак Поставке за површ: служи за бирање површи коју желите да подесите. Можете посебице одабрати било коју површ, или изабрати све површи ако желите да се измене које начините примене на све њих.

Монитор прегледа

  Прозор с прегледом, који ће вам указати шта можете очекивати са сваком од измена.

Позадина

  Ова секција допушта вам да учитате тапет преко прелива боја изабраног у секцији испод.

  Може се изабрати једно од три:

  Без слике

    Позадина ће бити без слике. Избори боје и обрасца испод и даље ће бити активни.

  Слика:

    Као позадина за одабране површи користиће се појединачна слика.

    Испод се може фино подесити како ће ова слика бити постављена и скалирана.

  Слајд‑шоу:

    Можете задати аутоматски слајд‑шоу тапетних слика. Притисните дугме Подеси... да укључите ову опцију. У дијалогу који следи, можете изабрати било коју слику или фасциклу слика на рачунару. Притиском на Додај... можете се кретати кроз фајл систем и бирати ставке. Дугме Уклони ће са списка уклонити тренутно изабрану ставку.

    Можете одредити трајање приказа сваке слике у пољу Замени слику после:, а ако не желите смењивање редоследом на списку, можете попунити Приказуј слике насумично.

    Приказивање тапета изискује да се слика чува у меморији. Ако имате мало меморије, препоручује се коришћење малих, поплочаних слика, или никаквих.

    Скалирање или центрирање мале слике и даље изискује да се слика величине екрана одржава у меморији.

Опције

  ### Положај:

  центрирана

    Слика ће бити центрирана на екрану без промена величине. Боје позадине провидеће се тамо где слика не покрива позадину.

  поплочана

    Слика ће се умножавати док не испуни целу површ. Прва слика биће постављена у горњем левом углу екрана, па умножавана надоле и удесно.

  централно поплочана

    Слика ће се умножавати док не испуни целу површ. Прва слика биће постављена на средину екрана, па умножавана нагоре и надоле, удесно и улево.

  централно увеличана

    Слика ће бити постављена на средину екрана. Биће скалирана да се уклопи у површ, али неће мењати пропорције оригиналне слике. Овако крајња слика неће бити изобличена.

  поплочано увеличана

    Слика ће бити постављена у угао екрана. Биће скалирана да се уклопи у површ, али неће мењати пропорције оригиналне слике. Овако крајња слика неће бити изобличена. Ако преостане нешто простора, слика ће бити умножена да га испуни.

  скалирана

    Слика ће бити скалирана да се уклопи у површ. Биће развучена да се уклопи у сва четири угла. Ово може изобличити слику.

  центрирана ауто. уклопљена

    Ако се слика уклапа у величину површи, овај режим је исти као и центрирање. Ако је слика већа од површи, биће смањена да се уклопи, задржавајући пропорцију.

  скалирана и опсечена

    Слика се увећава без изобличавања док не испуни и ширину и висину површи, уз сасецање ако је неопходно, а затим центрира на површи.

  Боје:

    Први падајући списак допушта вам одабир боје, прелива или обрасца, који ће се видети иза тапета или уместо њега.

    Ако намеравате да користите слику као тапет, можете прескочити ову секцију дијалога.

    Ако, пак, тапет не покрива целу површ, одабране боје провидеће се кроз преостали простор.

    једнобојно

      У овом режиму бирате једну боју у првој траци боја, тако да се њоме покрива цела позадина.

    водоравни прелив

      У овом режиму бирате две боје (користећи оба дугмета боја), тако да се она под Примарна боја: пружа дуж леве ивице екрана, и постепено претвара у боју изабрану под Боја стапања: док не стигне до десне ивице екрана.

    усправни прелив

      У овом режиму бирате две боје (користећи оба дугмета боја), тако да се она под Примарна боја: пружа дуж врха екрана, и постепено претвара у боју изабрану под Боја стапања: док не стигне до дна екрана.

    пирамидални прелив

      У овом режиму бирате две боје (користећи оба дугмета боја), тако да се она под Примарна боја: налази у свим угловима екрана, и постепено претвара у боју изабрану под Боја стапања: док не стигне до центра екрана.

    укрштеноцевни прелив

      У овом режиму бирате две боје (користећи оба дугмета боја), тако да се она под Примарна боја: налази у свим угловима екрана, и постепено претвара у боју изабрану под Боја стапања: док не стигне до центра екрана, али тако да је прелив различитог облика у односу на пирамидални.

    елиптички прелаз

      У овом режиму бирате две боје (користећи оба дугмета боја), тако да се она под Примарна боја: налази у центру екрана, и постепено претвара у боју изабрану под Боја стапања: док прилази ивицама, по елиптичком обрасцу.

    образац

      Остатак списка чине имена разних образаца или текстура које можете одабирати.

      Кликом на дугме У реду биће израђен одабрани образац с две одабране боје. За још образаца, погледајте секцију о њиховом додавању, уклањању и мењању.

      Изаберите примарну боју у првој траци боје. Ако сте изабрали образац који захтева две боје, секундарна боја може се поставити притиском на одговарајуће дугме.

  Стапање:

    Падајући списак с етикетом Стапање: садржи опције за стварање глатког прелива (стапања) на прелазима тапета у позадину.

    1. Падајући списак пружа избор режима стапања. Многи од њих слични су режимима стапања за боје позадине. Одаберите режим са списка, а прозор прегледа показује како ће изгледати.

    2. Клизач Баланс: подешава стапање. Резултати се одмах могу видети у прозору прегледа.

    3. Обрнуте улоге може да обрне улогу слике и позадине за неке типове стапања.

### Напредне опције

Испод монитора за преглед смештено је дугме Напредне опције.

Да би позадину површи одређивао и мењао спољашњи програм, одаберите Користи следећи програм за исцртавање позадине:. Биће набројани расположиви КДЕ програми, па изаберите један да га укључите. Даље поставке, нпр. интервал освежавања, можете изменити притиском на дугме Измени....

За додавање страних програма (нпр. Икс‑земље) можете користити дугме Додај.... Отвориће се дијалог у коме можете изабрати програм и попунити остале податке о њему. Ставку са овог списка можете уклонити изабравши је и притиснувши дугме Уклони.

Коришћење спољашњих програма за мењање позадине изван је опсега овог документа. Погледајте њихову сопствену документацију за формат и опције командне линије и друге информације о подешавању.

У овој секцији такође можете одабрати боју текста за иконе на површи. Ако вам је текст уз иконе тежак за читање са датим тапетом или обрасцем, можете задати да се исписује на позадини пуне боје или да баца сенку, као би се јасније издвојио из површи.

Редова за текст икона: одређује начин на који ће се вишередни текст давати под иконом. Ако текст има више редова него што је овде подешено, биће сасечен. Можете поставити и вредност Ширина за текст икона: (у пикселима); подразумевано је аутоматски, када се ширина рачуна на основу текућег фонта.

Коначно, можете поставити Величина кеша за позадину:. Подразумевана вредност (2048 Kb) обично је добар избор.

### Додавање, уклањање и измена тапета и образаца

Под монитором прегледа стоји дугме Добави нове тапете, које вам помаже да добавите нове слике тапета из лепезе популарних слика са веб сајта КДЕ‑изглед. Да би се тапет појавио у списковима свих корисника, треба га сачувати у фасциклу `$`KDEDIR`/share/wallpapers`.

Образац је фајл слике, која се користи као шаблон за исцртавање позадине. Слика обезбеђује облике, а КДЕ боје. КДЕ стиже са неколико образаца, а можете и сами додавати нове.

Да би додати образац био на располагању сваком кориснику на рачунару, сместите његов фајл у `$`KDEDIR`/share/apps/kdesktop/patterns/`.

Копирајте `.desktop` фајл из ове фасцикле, и назовите га исто као фајл са сликом обрасца. Измените садржај да одговара новом обрасцу.

За додавање новог обрасца за појединачног корисника, сместите фајлове у `$`KDEHOME`/share/apps/kdesktop/patterns/`.

За најбоље резултате, образац треба да буде ПНГ фајл у нијансама сиве.