# Приручник за Делфин

Петер
Пенц

    peter.penz@gmx.at

Орвил
Бенет

    obennett@hartford.edu

Мајкл
Остин

    tuxedup@users.sourceforge.net

Дејвид
Едмундсон

    kde@davidedmundson.co.uk

Алан
Бланчфлауер
Часлав
Илић

    caslav.ilic@gmx.net

превод
2006
Петер Пенц
2006
Орвил Бенет
Мајкл Остин
&FDLNotice;
2008-03-05
1.0.2

Делфин је менаџер фајлова за КДЕ којем је главна пројектна водиља употребљивост.

КДЕ
Делфин
менаџер фајлова
фајл
управљање

## Увод

Делфин је менаџер фајлова за КДЕ који тежи побољшању употребљивости корисничког сучеља. Није замишљено да буде такмац К‑освајачу: Делфин се ограничава само на управљање фајловима, док је К‑освајач универзални прегледач и приказивач многих типова фајлова. Овакав приступ развоју омогућава усредсређеност на оптимизацију сучеља за уску намену управљања фајловима.

Проблеме на које наиђете, или жеље за новим могућностима, можете упутити ауторима преко дијалога за пријаву грешака: ставка менија Помоћ Пријави грешку....

## Сучеље Делфина

### Могућности Делфина

Делфин се не разилази превише са сучељем К‑освајача као менаџера фајлова. Ипак, има извесних образаца употребе који од корисника могу захтевати нешто промена у навикама. У даљем тексту, како би корисници ово што лакше превазишли, покушаћемо да објаснимо разлике.

#### Корисничко сучеље Делфина

Подразумевано сучеље састоји се од (1) траке менија, (2) траке алатки, (3) траке локације, (4) радног простора, (6) панела местâ, (7) панела података и (8) траке стања.

Снимак Делфина у погону Снимак Делфина

Трака локације даје путању до текуће фасцикле, и постоји у две верзије. Подразумевано се локација даје у „мрвичном“ приказу: свака фасцикла у путањи је веза која води директно у ту фасциклу. Тако, фасцикла `/home/koja/Документи` постаје `Домаће > Документи`, где се на `Домаће` и `Документи` може кликнути да би се прешло у ту фасциклу. Ово чини кретање кроз фасцикле изнад тренутне лакшим и интуитивнијим. Друга верзија траке локације је она класична, текстуално поље у које можете унети тачну путању до фасцикле коју желите.

За пребацивање са мрвица на приказ локације, једноставно кликните десно од подручја мрвица. За промену у другом смеру, кликните на жуту стрелицу десно од траке локације.

Ако желите да промените подразумеван приказ, свратите у одељак поставки.

Радни простор приказује садржај текуће фасцикле. Може се задати и „подељени“ режим, у којем се истовремено приказује садржај две фасцикле.

Трака стања приказује ограничене детаље о фајлу над којим је миш и текућој фасцикли. Када показивач миша стане над фајлом, трака стања даје име, величину и тип фајла (нпр. ЈПЕГ). Када ниједан фајл није истакнут, и миш није над било којим, трака стања приказује број фајлова и потфасцикли у текућој фасцикли. У сваком тренутку, дата је количина простора у употреби на текућој тачки монтирања, као и цео простор расположив на њој (нпр. за `/home/`).

#### Радни простор Делфина

Делфинов радни простор може приказивати садржај фасцикле на разне начине: у иконама, детаљима, или колонама. За сваки од њих се додатно може укључити преглед, у коме иконе уместо простог типа одражавају садржај фајла.

Дугметом Иконе садржај фасцикле се приказује као скуп икона по типу фајлу, нпр. МП3 фајл биће представљен иконом за МП3. Потфасцикле су представљене иконом облика физичке фасцикле. Изглед иконе фасцикле одређује активна КДЕ тема икона, али корисник може доделити посебне иконе појединим фасциклама ако то жели. Ово се изводи у дијалогу својстава.

Кликом на Детаљи добија се списак ставки у фасцикли употпуњен њиховим додатним својствима. У подразумеваној постави, Делфин даје само величину и датум последње измене фајла. Избор додатних података може се изменити десним кликом на заглавље колоне и избором жељеног податка, или под Поставке Подеси Делфин....

Дугметом Колоне могуће је приказати више нивоа структуре фасцикли одједном. Кад год се кликне на фасциклу, појављује се ново окно десно од текућег списка, са садржајем те фасцикле.

Приказ задат дугметом Преглед сличан је приказу са иконама. Разлика је у томе што, где год је могуће, икона даје преглед садржаја фајла. Ово је посебно корисно за различите формате слика, као што су ЈПГ, ПНГ, ИксЦФ, СВГ, и многи други. Текстуални фајлови представљени су иконом са првих неколико редова свог садржаја. Делфин уме да прикаже и прегледе ХТМЛ и ПДФ фајлова у овом режиму. Величина прегледа може се одредити у дијалогу за подешавање Делфина.

Приказ фасцикле у којој се тренутно ради мења се једноставним кликом на одговарајућу икону на траци алатки. Приказ ће се тада одмах променити на новоизабрани.

Снимак Делфина у погону Дугмад за избор начина приказа

Делфин може да прикаже две фасцикле унутар истог прозора, што се назива раздељеним радним простором. Овај режим приказа можете укључити или искључити иконом на траци алатки, или ставком менија Приказ Подели.

Када је ова опција укључена, радни простор ће бити раздељен на два, сваки са својом траком локације. Један од њих је увек активан, што се постиже кликом на жељени простор. Каде се раздељени радни простор искључи, преостаје онај тренутно активан, док се неактиван затвара.

Снимак Делфина у погону Делфин са раздељеним радним простором

Делфин може да везује начин приказа за поједине фасцикле. На пример, ако током разгледања `/home/koja/Слике/` корисник изабере приказ са прегледима, следећи пут када посети ту фасциклу режим ће се сâм пребацити на прегледе. Ово је посебно корисно за фасцикле које садрже углавном слике. Ова могућност је доступна само за локалне фасцикле за које корисник има дозволе читања и писања. Делфин такође памти да ли је при последњем затварању важио режим јединственог или раздељеног радног простора, и обнавља га по покретању.

Делфин може да прикаже и скривене фајлове и потфасцикле у текућој фасцикли. Скривеним се сматрају они називâ који почињу тачком, нпр. `.dolphin` или `.kde/`.

Скривене фајлове и потфасцикле могуће је разликовати од нескривених и по боји у приказу — представљени су блеђом бојом од нескривених.

Снимак Делфина у погону Делфин приказује скривене фајлове и фасцикле

Приказ скривених фајлова и фасцикли можете укључити ставком менија Приказ Скривени фајлови

Делфин уме да ређа садржај фасцикле на неколико начина: по имену, по датуму, по величини, и за сваки растуће или опадајуће. Избор ређања се односи само на тренутну фасциклу, не и на остале. Као и режими приказа, и редослед ређања се уписује за сваку фасциклу засебно.

Начин ређања у фасцикли одређујете једном од ставки у менију Приказ Поређај према.

#### Делфинови панели

Радни простор Делфина може садржати неколико панела. Можете их укључити под Приказ Панели. Изабран панеле потом можете распоређивати унутар прозора кликом на и превлачењем њихових наслова. Следе описи расположивих панела.

##### Места

Панел Места подразумевано стоји на левој страни прозора, и приказује све локације које сте маркирали. Такође даје дискове и друге медијуме прикачене на рачунар. Списак места одговара оном у менију мрвица.

##### Подаци

Панел Подаци даје више података о изабраном фајлу, као што су величина, тип и датум последње измене. Такође приказује већи преглед садржаја изабраног фајла.

##### Фасцикле

Панел Фасцикле приказује структуру фајл система у облику стабла, али само фасцикле. Кликом на једну од фасцикли у стаблу, Делфин пребацује главни приказ на њен садржај.

##### Терминал

Отвара терминал у радном простору Делфина, и то на фасцикли која се тренутно прегледа. Променом фасцикле у главном приказу промениће се и радна фасцикла терминала. Напомена: обрнуто, промена фасцикле у терминалу, неће се одразити на главни приказ. Терминал ради само са локалним дисковима.

## Употреба Делфина

### Кретање у Делфину

Главни инструмент Делфина за кретање кроз фајл систем јесте радни простор. Клик на потфасциклу у оквиру текуће фасцикле води у њу. Клик на фајл у радном простору отвара фајл у подразумеваном програму за тај тип фајла.

Кроз фајл систем може се кретати и траком алатки. Она садржи два кључна дугмета за брзо и лако кретање кроз фасцикле: Назад и Напред.

Снимак Делфина у погону Дугмад траке алатки у Делфину

Још дугмади која олакшавају кретање може бити додато на траку алатки, као и других за пречице ка функцијама Делфина, нпр. брисање фајлова.

Делфин прати фасциклу чији се садржај тренутно прегледа и путем траке локације и насловне траке. Трака локације може имати два облика. Први је приказ путање, који даје путању текуће фасцикле, нпр. `/usr/share/apps/dolphin/`.

Снимак Делфина у погону Делфин даје путању фасцикле

Други облик је „мрвични“ приказ, који омогућава кориснику пребацивање на једну од фасцикли изнад текуће. Ово се постиже сучељем налик на језичке, где се на име сваке претходне фасцикле може кликнути да се пребаци на њу.

Снимак Делфина у погону Делфин даје мрвични приказ

За пребацивање са мрвица на приказ локације, једноставно кликните десно од подручја мрвица, или употребите Приказ Навигациона трака Уредива локација . За промену у другом смеру, кликните на жуту стрелицу десно од траке локације, или поново Приказ Навигациона трака Уредива локација .

Снимак Делфина у погону Делфиново дугме за прегледање

Уз приказ путање фасцикле, корисник може унети тачну путању до фасцикле у коју жели да уђе. Док се путања куца, испод поља за унос отвориће се падајући списак који даје преглед путања које почињу до тог тренутка уписаним текстом. На пример, уносом `/usr/share/apps/k` биће приказане све фасцикле испод `/usr/share/apps/` које почињу словом `k`.

Када је укључен мрвични приказ корисник не може директно уписати путању, већ се мора ручно кретати кроз фајл систем кликтањем на фасцикле и потфасцикле.

Као испомоћ за кретање кроз фајл систем, Делфин пружа места. Местом се може одредити било која локација на систему, укључујући и виртуелне фасцикле попут `trash:/`. Избором места са списка, радни простор ће се пребацити на фасциклу или виртуелну локацију на коју оно указује.

Снимак Делфина у погону Отворен списак маркера у Делфину

Да би се неко место могло изабрати, трака локације мора бити у мрвичном режиму. Кликом на домаће дугме, изгледа који одређује текућа тема икона, отвориће се падајући списак свих расположивих местâ. Такође су дата у Делфиновом панелу Места, којем се приступа пребацивање бочне траке у режим маркерâ. Затим можете кликнути на жељено место да бисте отворили ту фасциклу.

### Подешавање Делфина

Делфин се подешава преко свог дијалога за подешавање. Њему приступате преко траке менија, Поставке Подеси Делфин....

Дијалог за подешавање састоји се од три одељка: Покретање, Начини приказа и Маркери. Кликом на један од њих добићете опције које се могу подешавати, на десној страни дијалога.

Снимак Делфина у погону Подешавање Делфина, опште опције

У опште опције Делфина спадају: подразумевана домаћа локација корисника (нпр. `/home/koja`), подразумевани начин приказа (који користе све фасцикле код којих приказ није ручно изабран) и да ли је подељени приказ подразумевано укључен.

Снимак Делфина у погону Подешавање Делфина, опције приказа

Опције приказа разликују се понешто од општих, по томе што дају четири језичка с опцијама. Под језичком Иконе налазе се опције у вези са приказом икона, нпр. њихова величина. Језичак Детаљи даје опције за приказ детаља, нпр. који се подаци о фајловима дају. Језичак Прегледи омогућава избор опција које се тичу приказа прегледа, нпр. величине слика у прегледу.

### Брзи савети

Следе неки савети за ефикасније коришћење Делфина.

#### Брзо маркирање

На фасциклу коју тренутно гледате можете брзо поставити маркер десним кликом на радни простор, па избором Додај у Места. Отвориће се дијалог маркера, где унесете име и задате икону која ће представљати маркер.

#### Тражење фајлова

Делфин уме да тражи фајлове по систему. Ако притиснете Ctrl F или изаберете из менија Алатке Нађи фајл..., отвориће се К‑налазач са поставком да тражи у текућој и свим потфасциклама у њој.

#### Монтирање складишних медијума

Складишни медијум се најбрже монтира кликом на уређај. Делфин ће га тада сâм монтирати и отворити.

#### Опозив радњи

Делфин уме да опозива измене учињене фајловима. На пример, ако пошаљете фајл у смеће, то се може опозвати и фајл вратити у фасциклу у којој је био пре бацања. Радња се може опозвати избором Уређивање Опозови, или притиском Ctrl Z.

#### Пакетно преименовање фајлова

Делфином се могу променити имена више фајлова истовремено. Сваки ће добити задато име, праћено редним бројем од укупног броја фајлова изабраних за преименовање. На пример `test-1.png`, `test-2.png`, `test-3.png`. Ово је згодно, на пример, када желите да именујете звучне записе по броју нумере, или фотографије са дигиталне камере.

Да би се фајлови пакетно преименовали, прво изаберите оне које желите. То можете учинити превлачењем мишем преко фајлова, или држањем тастер Ctrl и кликом на сваки фајл појединачно. Потом отварате дијалог за пакетно преименовање, притиском тастера F2 или ставком менија Фајл Преименуј....

У дијалог уносите основно име које желите да фајлови имају, које у себи садржи знак #. При преименовању, овај знак ће бити смењен одговарајућим редним бројем (ако га не унесете, биће вам указано на погрешку).

#### Поређење изабраних фајлова

Делфин може упоредити изабране фајлове и приказати разлике међу њима. Да би ово било могуће, мора бити инсталиран и програм К‑поређење; могу се поредити само фајлови које К‑поређење уме да анализира.

Да би се фајлови упоредили, прво морате изабрати оне које желите. Затим покрећете К‑поређење избором Алатке Упореди фајлове. К‑поређење ће се покренути и приказати разлике међу фајловима.

#### Филтрирање изабраних фајлова

У Делфину можете ограничити приказ фајлова филтрирањем радног простора кроз ниску текста. На пример, ако желите да се виде само МП3 фајлови у текућој фасцикли, можете филтрирати кроз `.mp3`; тада ће с видика нестати сви фајлови који не садрже `.mp3` у имену.

Приказ се филтрира путем филтерске траке, у коју уносите филтерски текст. Филтерску траку укључујете или притиском Ctrl I, или избором ставке менија Алатке Филтерска трака. Филтерску траку уклањате или притиском тастера Esc, или поновним избором исте ставке менија.

## Преглед наредби

### Главни прозор Делфина

#### Мени Фајл

Фајл Направи ново

  Ствара нови објекат у текућој фасцикли.

Ctrl N Фајл Нови прозор

  Отвара нови прозор.

Ctrl Shift N Фајл Нови језичак

  Отвара нови језичак.

F2 Фајл Преименуј...

  Преименује тренутно изабране документе.

Delete Фајл Премести у смеће

  Премешта тренутно изабране фајлове у смеће.

Shift Delete Фајл Обриши

  Трајно брише тренутно изабране фајлове, без претходног премештања у смеће.

Alt Enter Фајл Својства

  Приказује дијалог са подацима о тренутно изабраним фајловима.

Ctrl Q Фајл Напусти

  Напушта Делфин.

#### Мени Уређивање

Ctrl Z Уређивање Опозови

  Опозива последњу радњу изведену Делфином.

Ctrl X Уређивање Исеци

  Исеца тренутно изабране фајлове.

Ctrl C Уређивање Копирај

  Копира тренутно изабране фајлове.

Ctrl V Уређивање Налепи

  Налепљује копиране или исечене фајлове у текућу фасциклу.

Ctrl A Уређивање Изабери све

  Бира све фајлове и фасцикле у текућој фасцикли.

Ctrl Shift A Уређивање Изврни избор

  Бира све неизабране ставке, а поништава избор изабраних, у текућој фасцикли.

#### Мени Приказ

Ctrl+ Приказ Увеличај

  Увећава иконе у радном простору.

Ctrl- Приказ Умањи

  Умањује иконе у радном простору.

Приказ Начин приказа

  Пребацује радни простор на приказ икона (Ctrl 1), детаља (Ctrl 2) или колона (Ctrl 3).

Приказ Поређај према

  Мења редослед ређања ставки: по имену, величини, дозволама, власнику, групи или типу. Обрнути редослед може се задати ставком опадајуће.

Приказ Допунски подаци

  Приказује додатне податке, као величину, датум, дозволе, власника, групу или тип, у различитим приказима.

Приказ Преглед

  Даје симболички преглед садржаја фајла у различитим режимима приказа.

Приказ По групама

  Приказује садржај текуће фасцикле груписан по типу фајла.

Alt. Приказ Скривени фајлови

  Приказује све скривене фајлове и потфасцикле у текућој фасцикли.

F3 Приказ Подели

  Укључује и искључује подељени приказ радног простора.

F5 Приказ Учитај поново

  Поново учитава текућу фасциклу.

Приказ Заустави

  Зауставља учитавање садржаја текуће фасцикле.

Приказ Панели

  Укључује и искључује различите панеле, као што су Места (F9), Подаци (F11), Фасцикле (F7) и Терминал (F4).

Ctrl L Приказ Навигациона трака

  Мења режим траке локације: унос текста (Уредива локација) или мрвице.

Приказ Подеси својства приказа...

  Отвара дијалог са својствима приказа.

#### Мени Иди

Alt горе Иди Горе

  Пребацује на фасциклу изнад текуће.

Alt лево Иди Назад

  Пребацује на претходно прегледану фасциклу.

Alt десно Иди Напред

  Пребацује на прву скорије прегледану фасциклу.

Alt Home Иди Домаћа

  Пребацује на корисникову домаћу фасциклу.

#### Мени Алатке

Ctrl F Алатке Нађи фајл...

  Отвара К‑налазач већ у оквиру текуће фасцикле.

Ctrl I Алатке Филтерска трака

  Укључује и искључује филтерску траку.

Алатке Упореди фајлове

  Упоређује тренутно изабране фајлове К‑поређењем.

#### Мени Поставке

Ctrl M Поставке Прикажи траку менија

  Сакрива и приказује траку менија.

Поставке Прикажи траку алатки

  Сакрива и приказује траку алатки.

Поставке Подеси пречице...

  Отвара дијалог за подешавање пречица.

Поставке Подеси траке алатки...

  Отвара дијалог за подешавање трака алатки.

Поставке Подеси Делфин...

  Отвара дијалог за подешавање Делфина.

#### Мени Помоћ

&help.menu.documentation;

## Разна питања

Треба ли Делфин да замени К‑освајач?

Делфин није замишљен као супарник К‑освајачу. Док је К‑освајач универзални прегледач, који може да приказује ХТМЛ странице, текстуалне документе, фасцикле и још пуно тога, Делфин се усредсређује на функцију менаџера фајлова. Овакав приступ омогућава оптимизацију корисничког сучеља за ту једну намену.

Како могу да се укључим у развој Делфина?

Најлакши начин је обратити се програмерима Делфина е‑поштом. Пишите Петеру Пенцу (главном програмеру) како мислите да можете помоћи, колико времена можете посветити, и он ће вас упутити на даље кораке. За побољшавање документације пишите Мајклу Остину (главном документатору), који ће вам рећи које делове треба додати или довршити, и како се документација предаје.

Адресе е‑поште поменутих особа можете наћи на главној страници документације, или у одељку заслуга.

Где предајем извештаје о грешкама?

Грешке треба пријављивати само за коначна издања Делфина, јер се верзија из субверзијске ризнице Делфина непрекидно развија и повремени проблеми су потпуно очекивани.

Званични канал за подношење извештаја о грешкама је КДЕ‑ов систем за праћење грешака, коме се приступа преко http://bugs.kde.org.

Где предајем захтеве за новим могућностима?

За подношење захтева за могућностима, званични канал је такође КДЕ‑ов систем за праћење грешака.

## Заслуге и лиценца

Делфин

© (програм) 2005–2006, Петер Пенц peter.penz@gmx.at

Доприносиоци:

- Цветослав Људмилов ludmiloff@gmail.com

- Стефан Монов logixoul@gmail.com

- Мајкл Остин tuxedup@users.sourceforge.net

- Орвил Бенет obennett@hartford.edu

© (документација) 2005, Петер Пенц peter.penz@gmx.at

© (документација) 2006, Орвил Бенет obennett@hartford.edu

© (документација) 2006, Мајкл Остин tuxedup@users.sourceforge.net

превео Часлав Илић caslav.ilic@gmx.net

&underFDL; &underGPL;

## Инсталирање

### Како доћи до Делфина

&install.intro.documentation;

### Градња и инсталирање

&install.compile.documentation;

&documentation.index;