Edvard
Hejven
edward.haven@gmail.com

# Uklonjivi diskovi

Da bi KDE koristio neki uređaj, uklonjivi ili ne, taj se uređaj prvo mora montirati. Pošto se montira, KDE dobija sve potrebne informacije o uređaju: kako da ga čita, kako da piše na njega i još mnogo toga.

Operativni sistem kontroliše upotrebu uređaja, i bitno je da vaš operativni sistem raspolaže alatkama za upravljanje ovim uređajima. KDE takođe može da montira uređaje automatski pomoću HAL‑a (sloj za apstrakciju hardvera). Vaša distribucija trebalo bi da je automatski postavila HAL, a ako nije, pregledajte njenu dokumentaciju.

Postoji nekoliko načina da dobijete spisak medijskih uređaja — koristite koji god vam je najudobniji:

- Upišite `media:/` ili `system:/media` u K‑osvajačevoj traku lokacije.

- Idite do spiska klikom na jezičak Servisi u navigacionom panelu K‑osvajača, zatim izaberite Skladišni medijumi.

- Izaberite Idi Skladišni medijumi u menijima K‑osvajača.

- Kliknite na ikonu površi sistem, a zatim u prozoru koji se pojavi, na Skladišni medijumi.

Lokacija Skladišni medijumi (dostupna preko protokola `media:/`) prikazaće sve uređaje koje KDE prepoznaje, uključujući hard disk, CD i DVD uređaje, kao i USB i firewire uređaje — pod uslovom da je vaša distribucija pravilno podešena da obavesti KDE o njima.

KDE možete podesiti i da prikazuje ikonu uređaja na površi. Za pokretanje i podešavanje ove mogućnosti u Kontrolnom centru, idite na Površ Ponašanje, jezičak Ikone uređaja. Ikone uređaja mogu prikazivati i montirane i demontirane uređaje, ili se javljati samo kada je medijum otkriven i samomontiran (ako je samomontiranje ispravno podešeno), kada ispraznite kućice demontiranog.

## Samomontiranje

Od KDE‑a 3.5 uređaji se mogu samomontirati, što znači da samo treba ubaciti uklonjivi disk. KDE će zatim prikazati dijalog samomontiranja, pitajući korisnika šta želi da učini sa medijumom. Za podešavanje spiska opcije koje se nude za uređaje, idite u Kontrolni centar i izaberite Periferije Skladišni medijumi. Tu možete dodavati i uklanjati programe sa spiska uređaja.

Mogućnost samomontiranja dostupna je samo ako su jezgro, D‑Bus, HAL i udev ispravno podešeni. Da biste proverili da li su u pogonu, potražite pod Procesi u K‑sistembranu sledeće procese: `hald`, `dbus-daemon` i `udev`. Ako nekog nema, KDE ne obezbeđuje ni jednu od ovih komponenti, već morate proveriti sa vašom distribucijom.

### Srodne informacije

- Kako‑da: Postavljanje D‑Busa i HAL‑a sa KDE‑ovim medijskim U/I zahvatom (kako‑da koji održava zajednica na vikiju KDE‑a).

- Stranica D‑Busa

- HAL, sloj apstrakcije hardvera

## Montiranje

Ako sistem ne samomontira, KDE je podešen da montira i demontira uređaje za koje trenutni korisnik ima dozvolu montiranja. Ako je uređaj montiran kao korena particija (tj. ``), a vi se prijavite u KDE kao običan korisnik, KDE ne može montirati ili demontirati uređaj ako mu se ne da viša dozvola. Za proveru dozvola montiranja, pogledajte fajl `/etc/fstab`.

Za ručno montiranje i demontiranje uređaja u KDE‑u, treba samo da kliknete desnim na ikonu uređaja u prozoru `media:/` ili na površi, i odaberete Montiraj ili Demontiraj. Uklonjivi medijumi takođe se mogu demontirati pomoću Bezbedno ukloni. KDE očekuje da je uređaj postavljen u `/etc/fstab`.