Мајк
Мекбрајд
mpmcbride7@yahoo.com
Драган
Пантелић

    falcon-10@gmx.de

превод
2006-06-24
3.5.2
КДЕ
К‑контрола
трака задатака
подеси

## Трака задатака

### Трака задатака

Трака задатака је алатка за брзо пребацивање између програма. Може се сместити на панелу (подразумевано), или ван панела, на површ.

Овај модул пружа опције за управљање функционисањем траке задатака:

Прикажи прозоре са свих површи одређује да ли ће у траци задатака бити садржани сви отворени прозори. Подразумевано су приказани само отворени прозори на текућој површи. Ако је ова опција укључена, трака задатака приказиваће све отворене прозоре на свим површима. Поређај прозоре по површима распоређује иконе тако да се први приказују прозори са виртуелне површи 1 (лево или на врху траке задатака), затим следе прозори са виртуелне површи 2, итд.

Поређај азбучно по имену програма приказује иконе на траци задатака по азбучном редоследу.

Ако је задато Прикажи само минимизоване прозоре, прозор добија ставку на траци задатака кад га минимизујете, а ставка нестаје кад га обновите.

Можете искључити Прикажи иконе програма да би се видео само текст. Овим, на пример, можете уштедети простор на траци задатака.

Опција Прикажи дугме списка прозора даје на траци задатака мало дугме које отвара искачући мени за приступ програмима на другим површима, као и неким корисним радњама попут Размрси прозоре и Наслажи прозоре.

Групиши сличне задатке допушта уштеду нешто простора на траци задатака приказом само једне иконе за сваки програм у раду, без обзира на број његових прозора. Ово је најкорисније кад сте укључили опцију Прикажи прозоре са свих површи.

Следећа опција допушта вам да поставите изглед на елегантно, класично или за провидност.

### Радње

Следећи скупом опција прилагођавате радње при кликтању мишем на иконе траке задатака.

За свако од дугмади миша (лево, средње, десно) можете изабрати било коју радњу са списка.

Расположиве опције:

Прикажи списак задатака

  Приказује списак задатака груписаних под иконом на коју сте кликнули. Ако је под иконом само један задатак или прозор, тај прозор ће постати активан.

  Ово је подразумевана радња за лево дугме миша.

Кружи кроз прозоре

  Ако је под иконом груписано више задатака, пребацује с једног на други док не пустите дугме (кад стигнете до траженог прозора). Ако је под иконом само један задатак или прозор, тај прозор ће постати активан.

  Ово је подразумевана радња за средње дугме миша, ако је укључено груписање прозора.

Прикажи мени радњи

  Приказују мени радњи за програм. Одавде можете минимизовати и максимизовати прозоре, премештати их између површи, затварати их, итд. Ове радње можете извести над свим прозорима груписаним под датом иконом, или над појединачним прозором који изаберете из подменија.

  Ово је подразумевана радња за десно дугме миша.

Подигни задатак, Спусти задатак, Минимизуј задатак

  Ове три опције имају смисла само ако је искључено груписање прозора, и углавном су јасне саме по себи. „Подићи“ значи учинити прозор активним, издићи га изнад свих и дати му фокус. „Спустити“ значи послати прозор иза свих, и дати фокус оном прозору који се потом задеси на врху.