Gardner
Bel

# Umrežavanje sa Windowsom

Ovaj odeljak pozajmljen je i izmenjen iz fajla `README` o Lisi, Aleksandera Nojndorfa.

KDE ima dva moćna servera, Lisu (za LAN) i Reslisu (za ograničeni LAN), koji se koriste za identifikaciju CIFS i drugih servera u lokalnoj mreži, obezbeđujući funkciju sličnu „mrežnom susedstvu“ u Microsoftovom Windowsu.

## Kako radi

Lisa zavisi samo od TCP/IP sklopa, tako da za njen rad nije neophodno podešavanje Sambe, ali je paket Sambe ipak zavisnost. Za nalaženje domaćinâ u lokalnoj mreži, u postavnom fajlu zadajete opseg IP adresa koji će Lisa proveravati. Kad pokrenete demon Lise, poslaće ICMP poruke eho‑zahteva na sve IP adrese iz postavnog fajla i čekati odziv.

Demon Lise zahteva korena ovlašćenja za otvaranje soketa, ali kada jednom uspostavi soket, odmah se odriče korenih ovlašćenja.

Lisa se može pokrenuti i pomoću `nmblookup `"*"``.

Ako naredbe `nmblookup` nema na sistemu, može se naći na http://www.samba.org, ili u paketima koje obezbeđuje vaša distribucija.

Sambina naredba `nmblookup `"*"`` šalje poruku priključenoj mreži i svaki domaćin koji izvodi SMB servise poslaće odgovor koji potvrđuje da prihvata povezivanja.

## Reslisa

Ako mreža u vašoj firmi ima stroge smernice koji se portovi mogu a koji ne mogu otvarati, za komunikaciju sa drugim domaćinima u mreži moraćete koristiti Reslisu. Pošto Reslisa ne može da pinguje cele mreže ili adresne opsege, moraćete svaki domaćin poimence upisati u postavni fajl. Trenutno možete dodati do 64 domaćina, i to su adrese koje se mogu pingovati.

Reslisa će obezbediti informaciju samo preko unix domenskog soketa, a ne preko mreže. Ime soketa je `tmp/resLISa-korisnickoime`, tako da Reslisu bezbedno može izvoditi više korisnika na istoj mašini.

## Podešavanje

Pri pokretanju Lisa prvo raščlanjuje postavni fajl u domaćoj fascikli korisnika, `$`HOME`/.lisarc`. Ako ovaj fajl ne postoji, Lisa će potražiti sistemsku postavu u `/etc/lisarc`. Evo primera postavnog fajla:

    PingAddresses = 192.168.100.0/255.255.255.0;192.168.100.10-192.168.199.19;192.168.200.1;
    PingNames = my_host1;my_host2    # domaćini poimence (neophodni Reslisi)
    AllowedAddresses = 192.168.0.0/255.255.0.0
    BroadcastNetwork = 192.168.100.0/255.255.255.0
    SearchUsingNmblookup = 1         # takođe pokušaj nmblookup
    FirstWait = 30                   # 30 stotinki
    SecondWait = -1                  # pokušaj samo jednom
    #SecondWait = 60                 # pokušaj dvaput i čekaj 60 sekundi
    UpdatePeriod = 300               # ažuriraj svake tristote sekunde
    DeliverUnnamedHosts = 0          # ne objavljuj neimenovane domaćine
    MaxPingsAtOnce = 256             # šalji do 256 ICMP eho‑zahteva odjednom

Lisa se takođe može grafički podesiti u Kontrolnom centru (preko KMenija), pod Internet i mreža, Pregledanje lokalne mreže. Međutim, da bi se ovo poštovalo, Lisu treba pokrenuti sa prekidačem komandne linije `-K`.

### Srodne informacije

- Za potpuni spiska prekidača komandne linije i još primera, pogledajte ceo priručnik za Lisu upisivanjem `help:/lisa` u K‑osvajaču.